Odvajanje kućnog otpada – Korak ka čistijoj planeti – EU Project Preparation Facilities\nMože li Srbija da upravlja otpadom kao što to čini Evropska unija? Može!\nTo će početi da se dokazuje od 30. maja kada je u Sremskoj Mitrovici građanima predstavljen veliki projekat podrške Srbiji za odvajanje reciklabilnog materijala (otpada iz domaćinstava) u 17 opština u Srbiji: Sremska Mitrovica, Šabac, Šid, Bogatić, Užice, Čačak, Ivanjica, Čajetina, Požega, Lučani, Bajina Bašta, Kosjerić, Pirot, Babušnica, Bela Palanka, Dimitrovgrad i Pančevo.\nCilj projekta odvajanja kućnog otpada pod nazivom „O-DVA-JA-MO“ je recikliranje dela otpada koji se stvara u domaćinstvima, kako bi se na taj način smanjile količine koje završavaju na deponijama, sa ciljem da se stopa reciklaže u ova 4 regiona poveća na 15% u naredne dve godine. Prema postojećim podacima, u Srbiji je stopa reciklaže otpada iz domaćinstava manja od 2%, dok se u EU 48% komunalnog otpada reciklira.\nProjekat „O-DVA-JA-MO” sprovodi se uz podršku Ministarstva zaštite životne sredine Republike Srbije uz pomoć Evropske unije i Ambasade Švedske. Projektom se obezbeđuje stručnost i oprema za lokalne vlasti u cilju projektovanja i unapređenje sistema za odvajanje otpada na mestu nastanka.\nPredstavljanje projekta O-DVA-JA-MO održano je u najvećem sremskom gradu u okviru svečanog otvaranja Evropske zelene nedelje 2022 u Srbiji, na kojem su se prisutnima zvanično obratili ambasador EU u Srbiji Nj.E. Emanuele Žiofre, srpska ministarka zaštite životne sredine Irena Vujović, švedska ambasadorka Nj.E. Anika Ben David, kao i predstavnici Sremske Mitrovice: gradonačelnica Svetlana Milovanović i PR JKP Komunalije Tamara Milković.\nVisoka delegacija posetila je Regionalni centar za upravljanje otpadom “Srem-Mačva”, finansiran od strane Evropske unije, a sat kasnije na glavnom gradskom trgu održana je svečanost otvaranja na koju su pozvani svi građani Sremske Mitrovice, prve opštine koja je spremna za odvajanje otpada, a akcenat je stavljen na najmlađe kod kojih treba da se probudi svest o važnosti odvajanja kućnog otpada.\n„Međuzavisni smo i, kao što nas je podsetila pandemija, ne možemo da zamenimo ljudsku interakciju. Moramo da radimo zajedno na akcijama za zaustavljanje globalnog zagrevanja i zagađenja. Zagađenje utiče na sve i dugoročno šteti zdravlju ljudi. Posebno u jugoistočnoj Evropi, stanovništvo je izloženo visokom nivou zagađenja vazduha sagorevanjem fosilnih goriva, dok se otpadne vode previše puta ispuštaju bez tretmana, ili se čvrsti otpad odlaže na nesanitarne deponije. Ali, ima nade. Samo zajedničkim radom možemo učiniti dobro za društvo“, rekao je ambasador Žiofre.\n„Implementacijom ovog projekta, Sremska Mitrovica, ali ostale lokalne samouprave koje su njime obuhvaćene, poboljšaće upravljanje otpadom i unaprediće stanje životne sredine. Pomoć lokalnim samoupravama ogleda se u donaciji plavih kanti koje će biti podeljene građanima kako bi mogli da odvajaju suvi, reciklabilni otpad u domaćinstvima. Donirani su i plavi i žuti kontejneri koji će biti postavljeni u stambenim naseljima, kao i vozila za sakupljanje otpada. Odvajanjem otpada na mestu nastanka, u domaćinstvima, omogućava se reciklaža dela otpada i smanjuju količine koje završavaju na deponiji“, rekla je Vujović.\n„Projekat Uspostavljanja primarne separacije otpada u četiri regiona u Srbiji, kojim je obuhvaćena i deponija u Sremskoj Mitrovici, važan je ne samo za ovaj okrug, već za čitavu zemlju jer u praksi pokazuje kako, uz pomoć EU, lokalne samouprave sistemskim prikupljanjem i razvrstavanjem otpada mogu da smanje pritisak na deponije. Svi građani Srbije, mladi posebno, u svojim domaćinstvima mogu već primarnom separacijom otpada da učine mnogo da se smanje količine koji se sistemski odlaže i ovaj projekat će svoj uspeh zasnivati i na savesnosti svih nas da se u njega uključimo. Investiranjem u zaštitu životne sredine, u sve ono što obuhvata Zelena agenda, mi kao društvo investiramo u svoju budućnost i bezbednost“, napomenula je Joksimović.\nOd isplativosti u ponovnom vraćanju visokokvalitetnih resursa iz otpada i njihovim ponovnim stavljanjem u upotrebu, još je važnija zdrava životna sredina. Samo u 17 gradova koje servisiraju 4 regionalne deponije u kojima će se sprovesti Projekat odvajanja kućnog otpada – ODVAJAMO godišnje se prikupi 215.000 tona otpada. Procenjuje se da bi čak 70.000 tona moglo ponovo da se iskoristi. Do sada, čak i da je postojala dobra volja za odvajanjem otpada, to je bilo neizvodljivo jer nije postojala oprema, organizacija kao ni sistem za odvajanje. Da bi se to sada ostvarilo Evropska unija i Vlada Republike Srbije obezbeđuju 26 vozila za transport reciklažnog otpada i više od 90.000 kontejnera i kanti, kao i veliku kampanju informisanja javnosti.\nEvropska unija je finansirala ovaj projekat sa 6 miliona evra, a srpske nacionalne i lokalne vlasti učestvuju u projektu sa investicijom od 1.8 miliona evra. Tehničku podršku pružila je Ambasada Švedske kako bi podržala nacionalne vlasti i svih 17 lokalnih samouprava u uspešnom uvođenju projekta odvajanja kućnog otpada. Lokalne samouprave i javna komunalna preduzeća su u potpunosti nadležni za pružanje novih usluga.\nProgram upravljanja otpadom u Srbiji 2022-2031, koji je Vlada Srbije usvojila kao deo pristupanja EU, ima za cilj unapređenje sistema upravljanja komunalnim otpadom kroz: (1) povećanu stopu reciklaže, (2) smanjeno odlaganje biorazgradivog otpada na deponijama i (3) smanjeno odlaganje otpada na nehigijenskim deponijama.\nPored Sremske Mitrovice, i ostalih 16 opština sukcesivno dobija opremu u vidu kanti za domaćinstva, kontejnera i adekvatnih vozila za prevoz do regionalnih centara za upravljanje otpadom.\nBrzo i lako sad odvaja svako!\nMinistarstvu za zaštitu životne sredine: projekti@eko.gov.rs


Jaguar od polovine dekade postaje brend električnih luksuznih modela - AutoExclusive - Auto vesti, Novi, Luksuzni, Polovni automobili...\nNedavni izveštaj kompanije Jaguar Land Rover vezan za to da će Jaguar biti pretvoren u brend električnih automobila polovinom ove decenije, predstavlja poslednji pokušaj spašavanja legendardnog britanskog proizvođača automobila...\nPotvrđeno je da je budućnost Jaguar modela predstavljenih od 2025. godine vezana za istu platformu, ali u ovoj fazi, potpuno je nejasno koju će formu nove elelkttrične linije automobila preuzeti. Tokom nedavne prezentacije koja je potvrdila strategiju orijentisanu ka potpuno električnim jedinicama, novi šef kompanije Jaguar Land Rover, Teri Bolore, izjavio je da njegov brend želi da preuzme sve prednosti resursnog kapaciteta Tata Group konglomerata. On je takođe dodao i da je JLR direktor kreativnog odeljenja, Geri Mekgovern, zadužen za definisanje novog dizajnerskog jezika njihove budućnosti.\nPotvrđeno je da potpuno električni XJ projekat prestaje sa postojanjem, zajedno sa planiranim J-Pace modelima sa tri reda sedišta. Razgovarajući sa medijima, Bolore je rekao kako će ova kompanija polako odstupati od SUV linija, tokom intrigantne konferencije za medije, pružajući uvid u planove za naglu promenu pravca uprkos činjenici da se veći deo industrije odavno prešaltao sa sedan na SUV i krosover modele. Ovo je zabrinulo veliki broj Jaguar dilera, sa jednim od njih koji je dao izjavu medijima kako planira potpuno prekidanje saradnje sa ovom kompanijom.\nMinimum jedan JLR insajder tvrdi kako kompanija planira da potpuno izmeni svoj pravac transformišući se u gornji segment tržišta, kako bi postala ravnopravan rival brendovima kao što su Bentley i Aston Martin. Izjava predstavnika za štampu JLR grupacije, Stjuarta Shora ipak nije u potpunosti nije pojasnila planove ovog proizvođača.\n"Sredinom dekade, Jaguar će doživeti renesansu kako bi se pretvorio u čisto električni luksuzni brend, sa predivnim novim portfoliom emotivno aktivnog dizajna i pionirskih tehnologija sledeće generacije. Po pitanju kompanije Jaguar, posao se nastavlja, uključujući i poslove vezane za naše prodavce, koje ćemo potpuno pripremiti za sledeću generaciju naših linija, istovremeno izlazeći na tržište sa trenutnim postavkama do 2025. godine."


"Mala prostonarodna digitalna èitaonica" ima 10 raèunara na kojima može da se razgleda specijalna kolekcija knjiga posveæena antirevizionistièkoj literaturi u Prvom svetskom ratu, što je važna tema za nas, rekao je Tanjugu direktor Biblioteke prof. dr Aleksandar Jerkov, posle sveèanosti na kojoj je ovaj novi prostor otvorio predsednik Srbije Tomislav Nikoliæ .\nPrema reèima Jerkova, tih knjiga nema dovoljno u bibliotekama, neke postoje samo u jednom primerku, a neke su pozajmljene. "Samo na ovim raèunarima imaæete priliku da proèitate celu našu kolekciju i ujedno da sve bude u skladu sa autorskim pravima", istakao je Jerkov.\nStudenti su za ovu priliku digitalizovali su 16.000 stranica knjiga, a ova digitalna "izložba" moæi æe da se vidi naredna dva meseca. Takoðe, posetiocima stoji na raspolaganju digitalizovan i prvi u potpunosti pretraživ korpus istorijskih novinskih tekstova sa preko 400.000 stranica na srpskom jeziku i æiriliènom pismu koji obuhvata razdoblje od kraja 19. i prve polovine 20. veka.\n"Mala prostonarodna digitalna èitaonica" od sada poèinje da pruža nove biblioteèke usluge studentima Srbije. Prema reèima Jerkova, neobièan naziv novog prostora Biblioteke je "istorijska reminiscencija na napor Vuka Stefanoviæa Karadžiæa pre taèno 200 godina".\nU ovom prostoru biæe dostupni novi tehnološki alati za lakše i efikasnije korišæenje biblioteèkih usluga - biblioteèka aplikacija za android telefone koja prikazuje slobodna mesta u èitaonièkim prostorima Biblioteke, kao i sistem bežiènog pristupa internetu koji pokriva celu zgradu Biblioteke.\nJerkov je naglasio da je Univerzitetska biblioteka matièna ustanova za sve visokoškolske biblioteke u našoj zemlji i da njeni èlanovi, pored studenata i istraživaèa Univerziteta u Beogradu, mogu biti studenti i nastavnici svih univerziteta u Srbiji koji imaju volju za produbljivanjem znanja i samostalnim istraživanjem.\nOvom prilikom, tokom celog dana, svi studenti moæi æe da se uèlane u Univerzitetsku biblioteku sa 50 odsto popusta.


Honor 10 dobio „Nagradu za najmoderniji pametni telefon u 2018 – 2019. godini” asocijacije EISA | Polarotor\nYou Are Here: Home » IT vesti » Honor 10 dobio „Nagradu za najmoderniji pametni telefon u 2018 – 2019. godini” asocijacije EISA\nMlad, moderan, inovativan e-brend Honor osvojio je nagradu Evropske asocijacije za obradu slike i zvuka (EISA) pod nazivom „EISA nagrada za najmoderniji pametni telefon u 2018 – 2019. godini”. U obrazloženju odluke stoji da Honor 10 „savršeno odgovara čak i najzahtevnijim mladim korisnicima”.\n„Ovo je treća po redu nagrada koju asocijacija EISA dodeljuje Honoru. To značajno tržišno priznanje nam govori da brend Honor osvaja srca i glave mladih ljudi širom sveta”, izjavio je Džordž Ćao, predsednik Honora. „Honor 10 je neverovatno popularan vodeći model pametnog telefona, koji je već zabeležio rekordnu prodaju.”\nUvođenjem modela Honor 10, vodećeg pametnog telefona Honora za 2018. godinu, korisnicima su predstavljene dve revolucionarne tehnologije pametnih telefona. Asocijacija EISA je pohvalila Honor 10 zato što ima „najinteligentniji sistem kamere na tržištu” i napredan „AI softver koji može da prepozna i prilagodi podešavanja za fotografisanje za čak 500 različitih situacija u svakodnevnom životu”, uz poseban naglasak na „zadivljujućem okviru od aluminijuma i staklenoj pozadini – dostupnim u četiri elegantne boje” Honora 10.


! /Dokument o kojem se priča: Pročitajte šta piše u prvom bh. ANP-u / Radio Sarajevo\nFoto: HDZ BiH/Milorad Dodik, Bakir Izetbegović i Dragan Čović potpisali principe o formiranju vlasti\n! / Dokument o kojem se priča: Pročitajte šta piše u prvom bh. ANP-u\n14. 08. 2019. u 13:52:00 Radiosarajevo.ba\nU posljednje vrijeme politički život Bosne i Hercegovine okupira pitanje pridruživanja naše države NATO savezu. Posebnu pažnju javnosti izaziva pitanje slanja u Brisel Godišnjeg nacionalnog programa (ANP).\nKako je danas saopćeno, materijal ANP-a je danas dostavljen članovima Predsjedništva BiH, a na narednoj sjednici kolektivni šef države trebao bi raspravljati o ovom pitanju.\nMeđutim malo se priča o sadržaju tog dokumenta.\nNaime, Godišnji nacionalni program BiH izrađen je za period septembar 2018 - septembar 2019.\n„Polazeći od potrebe očuvanja trajnog mira, sigurnosti i stabilnog demokratskog i sveukupnog državnog razvoja, kao i uključivanja Bosne i Hercegovine (BiH) u savremene evropske, političke, ekonomske i sigurnosne integracione tokove, BiH je pristupanje euroatlantskim integracionim procesima utvrdila kao jedan od prioriteta vanjske politike. BiH je time potvrdila svoju posvećenost principima demokratskog uređenja, zaštite ljudskih prava, tržišne ekonomije i vladavine prava“, stoji u prvom Godišnjem nacionalnom programu BiH.\n„BiH je svoje opredjeljenje za punopravno članstvo u NATO konkretizovala donošenjem Zakona o odbrani 2005. godine, gdje je navedeno da će sva zakonodavna tijela i izvršni organi vlasti BiH u okviru svojih ustavnih i zakonskih nadležnosti provesti potrebne aktivnosti za prijem BiH u članstvo u NATO“, naglašeno je u ANP-u.\nKompletan dokument, koji je ekskluzivno objavio portal Vijesti.ba, možete pročitati u nastavku:\nANP BiH on Scribd\nTagovi: BiH NATO ANP saradnja Predsjedništvo BiH\nBiH / SDA: Dodik će izvući deblji kraj ako odvede zemlju u krizu\nStavovi / Pendeš o ANP-u: Preuzeli smo obaveze i moramo ih izvršavati\nStavovi / Milorad Dodik kategoričan: BiH neće poslati ANP u Brisel\nKS / Bajrović: Otpustili smo manji broj radnika, ali ova godina je za nas izgubljena


RTS :: Brze pruge Srbije\nRTS 1 Brze pruge Srbije\nčetvrtak, 11. sep 2014, 18:25\nŽeleznice za 21. vek, dogovor Kine i Srbije\nSrpski i kineski premijer dogovorili su se na Dalekom Istoku da će se na Zapadnom Balkanu graditi brze pruge za 21. vek i da će to biti potvrđeno na samitu u Beogradu u decembru. Pruga treba da poveže Beograd sa Budimpeštom, ali i sa lukom u Solunu.\nŠta bi značila izgradnja tako brze pruge, koji je značaj za srpsku ekonomiju i infrastrukturu, koliki za regionalno povezivanje, kako bi se izgradnja mogla finansirati i koliko u ovom dogovoru ima jačanja diplomatskih veza Beograda i Pekinga, to su pitanja o kojima razgovaramo u Oku ekonomije.\nSagovornici su: Miodrag Poledica, državni sekretar ministarstva saobraćaja, Milutin Ignjatović, direktor Saobraćajnog instituta CIP i Mihajlo Crnobrnja, profesor Fakulteta za ekonomiju, finansije i administraciju.\nO rastu Kine ekskluzivno za Oko govori guverner Narodna banke Kine Ču Sjaočuen,a iz Pekinga se javlja novinarka RTSa Tanja Jović.\n(petak, 12. sep 2014, 10:12) - Branko [neregistrovani]


PSŽ pregovara sa "Kopljanikom", ali su se tri kluba umešala u priču! - Sportske.net\nParižani veruju da će uskoro završtiti sve oko njegovog transfera, ali novo interesovanje komplikuje situaciju.\nBajern pronašao Nojerovog naslednika, ali imaće paklenu konkurenciju!Gazidis ima svoje ideje, ništa od velikog pojačanja Milana, pod znakom pitanja i status sportskog direktora?!Grizman je jedan klub posebno obradovao svojom odlukom!Grizman je jedan klub posebno obradovao svojom odlukom!Nejmar ima rešenje za PSŽ i Barsu!\nAjaks igra sjajan fudbal ove sezone, ostvarili su najveći uspeh u poslednjih 20 godina, sekunde su ih delile od finala Lige šampiona, šampionat su praktično osvojili, kup je već njihov.\nImaju sjajnu generaciju, ali je pitanje šta će od nje ostati.\nDe Jong je već otkupljen od Barse, blizu je i De Liht, Taljafiko je na meti brojnih klubova, kao i Van de Bek, Zijeh bi takođe mogao da ide, a veliku pažnju privukao je i David Neres.\nPominjao se Juventus, ali je PSŽ iskočio u prvi plan, već su obavili razgovore sa njegovim predstavnicima, zakazali su i nove i optimistični su po pitanju realizacije transfera.\nIpak, u čitavu priču su se umešala još tri kluba, Neres je interesantan i madridskom Atletiku, kao i Milanu i Evertonu.\nBrazilac bi voleo da zaigra u Premijer ligi, ali teško je poverovati da bi odbio PSŽ kako bi zaigrao za Everton.\nParižani su uvereni da će završiti posao, a u prilog im ide i to što imaju odličnu istoriju sa grupom koja zastupa Neresa, kako su sa njima sarađivali kaa su u svoje redove dovodili Aleksa (2012), Markinjosa (2013) i Davida Luiza (2014).


U solarijum ovog leta samo sa potpisanim pristankom\nNaslovna Info Srbija U solarijum ovog leta samo sa potpisanim pristankom\nZa koga je solarijum potpuno zabranjen?\nNa inicijativu dermatovenerologa, i u Srbiji se napokon ograničena upotreba aparata sa solarnim lampama. Na kvarcovanje ne mogu ni oni koji su bolovali od tumora kože ili piju određene vrste lekova.\nMlađi od 18 godina prvi put ove godine neće pred leto moći „da nabace“ bronzanu boju u solarijumu, jer je za njih upotreba ovih uređaja – zabranjena, pišu „Večernje novosti“.\nPrema Pravilniku o kozmetičkim salonima i upotrebi solarijuma, koji je stupio na snagu sredinom februara, stariji će i dalje moći da se „kvarcuju“, ali samo ako prethodno potpišu da su upoznati sa svim mogućim rizicima korišćenja aparata sa solarnim lampama.\nVlasnike solarijuma nova pravila obavezuju da kontrolišu ispravnost aparata na svakih šest meseci i da redovno menjaju lampe. U Ministarstvu zdravlja kažu da će njihove inspekcije kontrolisati primenu Pravilnika.\n– Inicijativu da se ograniči upotreba solarijuma za mlađe od 18 godina pokrenulo je Udruženje dermatovenerologa Srbije, i dobro je što je ta praksa, na koju se odlučuje sve više zemalja u svetu, usvojena i kod nas – kaže za „Novosti“ profesor dr Lidija Kandolf Sekulović, dermatolog VMA i nacionalni koordinator kampanje „Evromelanom“.\nU Australiji je, recimo, potpuna zabrana i upotrebe i prodaje solarijuma za sve osobe na snazi od januara 2015. Kad je u zemljama EU usvojena preporuka da se od 2017. godine solarijumi više ne koriste, i pošto je postepeno uvođena zabrana, u Srbiju je uvezeno mnogo polovnih aparata sa slabijom zaštitom, naročito iz Nemačke, koja je zabranila korišćenje solarijuma.\nSmatra se da su solarijumi, koje je Svetska zdravstvena organizacija svrstala u prvu grupu kancerogena, razlog što u svetu ima više od 450.000 slučajeva melanoma, najtežeg raka kože, a stručnjaci kažu da čak i samo jedan odlazak u solarijum povećava rizik od nastanka te bolesti. Od nje u Srbiji godišnje oboli više od 600 ljudi, od kojih 200 već u trenutku postavljanja dijagnoze ima najtežu formu melanoma.\nLekari kažu da je nastanak melanoma kod mladih od 18 do 29 godina u najvećem broju slučajeva posledica UV zračenja u solarijumu, a pokazalo se da je kod nas upotreba ovih aparata zabrinjavajuće masovna.\nIstraživanja sprovedena u četiri srednje škole u Srbiji pokazala su da je 38 odsto srednjoškolaca bilo bar jednom u solarijumu, a da su neki od njih počeli tamo da odlaze sa 13 godina. Oko osam odsto srednjoškolaca izjavilo je da su više od 30 puta bili u solarijumu.\nPrema novom Pravilniku, osim mlađih od 18 godina, solarijum ne smeju da koriste ni oni koji su bolovali ili boluju od tumora kože, oboljenja praćenih pojačanom osetljivošću na UV zračenje i toplotu, i oni koji piju lekove osetljive na UV zračenje. To su mnogi antibiotici, antidepresivi, lekovi protiv akni, citostatici, diuretici i antihipertenzivi, ali i neki lekovi protiv bolova koji se često piju zbog reume ili glavobolje.\nPrvo pismeni pristanak\nSvi korisnici solarijuma, prema novim pravlima, moraju da daju pristanak u dva primerka, od kojih jedan zadržava vlasnik solarijuma, a drugi korisnik. Na obrascu se ističe da korisnik na sopstveni rizik koristi solarijum i navode se sva štetna dejstva UV zračenja – od povećanog rizika za rak kože, preko mogućeg oštećenja vida, prevremenog starenja kože, do opekotina, osipa..\npristanak za solarijum\nPrethodni tekstInvazivna prenatalna dijagnostika – biopsija horionskih čupica (CVS)\nSledeći tekstDepresija kod mladih


Plate menadzera projekata u 2015. PMI® u januaru objavi\nPublished on март 2nd, 2016 | by Nemanja Stamencic\nPlate menadzera projekata u 2015.\nSvake druge godine PMI® u januaru objavi globalno istraživanje plata Menadžera projekata pod nazivom „Project management salary survey“. Nedavno je objavljeno 9. izdanje rezultata ovog istraživanja koje opisuje situaciju na globalnom tržištu u 2015. godini. Kao i do sada, Srbija se nije našla u društvu zemalja koje su obuhvaćene istraživanjem…\nIstraživanje koje je uključilo 26 000 ispitanika iz 34 zemlje iznedrilo je neke interesantne pokazatelje. Naime, istraživanje je pokazalo da imaoci PMP® sertifikata imaju u proseku 20% veću zaradu od Menadžera projekata koji ne poseduju sertifikat. Globalna medijana zarada Menadžera projekata iznosi oko 81.000$ (bruto), a ključni faktor uticaja na visinu zarade su godine iskustva u upravljanju projektima.\nUkoliko se osvrnemo na konkretne države, i dalje se najviše isplati biti PM u Australiji, Švajcarskoj ili USA. U 2013. najviše su zarađivali PM u Švajcarskoj gde je medijana godišnje bruto plate iznosila 130.000$, sledeća je Australija sa medijanom od 108.546$, a potom USA sa 108.200$. Najmanje su zarađivali PM u Egiptu, Indiji i Tajvanu gde su bruto godišnje plate manje od 30.000$. Upoređujući ove pokazatelje sa pokazateljima iz 2013. može se zaključiti da su plate u apsolutnim iznosima slične kao u 2013. godini.\nSrbija se ni ove godine nije našla u PMI® istraživanju, a podaci sa sajta Infostud kažu da je prosečna mesečna neto plata Menadžera projekata u Srbiji oko 110.000 RSD , što je u bruto iznosu na godišnjem nivou 15.600$, a to je manje nego u 2013.\nTags: menadzeri projekata, plata, plate menadzera projekata, plate projekt menadzera, PMI, projekt menadzeri, upravljanje projektima\nPredavanje „Kako izabrati i realizovati uspesne projekte“ →\n10 preporuka za neuspešno upravljanje projektima →\nAnaliza Rizika na projektima →


Opet pare za strance, za početak 1,74 miliona evra | Kolubarske\nOpet pare za strance, za početak 1,74 miliona evra\nGrađani Valjeva će za nemačkog investitora platiti 1,74 miliona evra zemljište koje će biti u okviru buduće privrendne zone, odlučili su čalnovi Gradskog veća, a odluku treba da potvrde i odbornici Skupštine grada na sednici koja će biti održana u sredu, 6. oktobra.\nČlanovi Gradskog veća su na današnjoj sednici usvojili Odluku o prihvatanju ponuda i pribavljanju neizgrađenog građevinskog zemljišta neposrednom pogodbom u javnu svojinu grada Valjeva. Kako se navodi u Odluci, grad Valjevo prihvata punudu za kupovinu 38 katastarskih parcela u Katastarskoj opštini Valjevo po ceni od 11,25 evra po kvadratnom metru u dinarskoj protivvrednosti.\nNavedeno je da se zemljište pribavlja radi realizacije investicionog projekta izgradnje pogona za proizvodnju sanitarija u valjevskoj privrednoj zoni.\nU obrazloženju Odluke piše da se kupovina obavlja po ceni koju su dostavili vlasnici parcela, a koja nije viša od procenjene tržišne vrednosti nepokretnosti utvrđene od strane Poreske uprave.\n"Katastarske parcele koje su predmet ove odluke nalaze se uz kompleks građevinskog zemljišta koji je u javnoj svojini grada Valjeva i jedini mogući način pribavljanja zemljišta je pribavljanje neposrednom pogodbom radi formiranja građevinskih parcela u skladu sa važećim planskim aktima, u cilju realizacije investicionog projekta od značaja za Republiku Srbiju", stoji u obrazloženju Odluke.\nNi na današnjoj sednici Gradskog veća nije rečeno konkretno za kog stranog investitora se kupuje zemljište, nije saopšteno koliko će građani Valjeva ukupno platiti 38 parcela, niti je saopštena njihova ukupna površina.\nSabiranjem navedenih cifara iz Odluke proizilazi da će građani Valjeva za nemačkog investitora, prema nezvaničnim saznanjima Kolubarskih.rs reč je o kompaniji "Grohe", kupiti 15,47 hektara zemljišta po ceni od 1.125 evra za ar, što je ukupno 1,74 miliona evra.\nSudeći prema podacima objavljenim na Wikipedia, građani Valjeva će finansijski "pomoći" kompaniju koja je u 2017. godini ostvarila konsolidovane prihode od prodaje u iznosu od 1,35 milijardi evra.\nPodsećamo, na poslednjoj sednici Skupštine grada, na kojoj su odbornici prihvatili odluku da Grad kupi parcele za nemačkog investitora, rečeno je da su "kompanija iz Savezne Republike Nemačke, Ministarstvo privrede Republike Srbije i grad Valjevo potpisali Memorandum o saradnji u cilju pokazivanja spremnosti da unaprede međusobne odnose, kao i jasno iskažu namere za realizaciju investicije u Srbiji.\nJavnost do danas nije upoznata sa detaljima tog memorandum, građanima Valjeva, koji će izdvojiti 1,74 milina evra za zemljište, nisu pozate namere koje su "jasno iskazane" za realizaciju investicije u Srbiji.\nSkupština prihvatila Pre 3 sati 9 minuta\nNa prijemu u Gradskoj kući Pre 3 sati 10 minuta\nZa izvanredne rezultate Pre 23 sati 26 minuta


Austrijski privrednici zadovoljniji poslovanjem u Srbiji – NovostiDana.rs\nAustrijski privrednici zadovoljniji poslovanjem u Srbiji\nBEOGRAD – Anketa Trgovinskog odeljenja Ambasade Austrije u Srbiji pokazuje da se značajno poboljšala ocena austrijskih privrednika o privrednom stanju u Srbiji, te austrijski preduzetnici pozitivno dočekuju 2016., a postoje i konkretni upiti iz Austrije za preseljenje proizvodnje u Srbiju.\nStudija pokazuje povećani stepen zadovoljstva austrijskih preduzeća koja posluju u Srbiji, mada se i dalje ukazuje na određene probleme.\nČak 90 odsto austrijskih kompanija je zadovoljno radom svojih preduzeća u Srbiji, a 13 odsto dalo ocenu vrlo dobro.\nBroj preduzeća koja su oenila dosadašnji razvoj uslova za poslovanje u Srbiji je porastao u odnosu na prošlu godinu.\nU anketi, koja je sprovedena po četvrti put, 54 odsto ispitanika ocenjuje trenutno privredno stanje u Srbiji i dalje kao složeno i problematično.\nTo je, međutim, ubedljivo poboljšanje u odnosu na prethodnu godinu kada je takvu ocenu o stanju u privredi dalo 72,1 odsto austrijskih kompanija koje posluju u Srbiji.\nŠto se tiče privrednih izgleda u Srbiji za 2016. godinu 42,2 odsto anketiranih polazi od toga da se iduće godine, u odnosu na tekuću, neće mnogo promeniti, a 41,4 odsto s optimizmom gleda u budućnost i očekuje uzlazni trend tokom 2016.\nI sa stanovišta sopstvene privredne grane preduzeća sa umerenim optimizmom gledaju u 2016. godinu.\nDok je 46 odsto navelo da neće biti znatnih promena, 40 odsto računa na uzlazni trend u sledećoj godini.\nPo pitanju privrednih uslova u Srbiji 40 odsto preduzeća smatra da postoji još uvek velika potreba za poboljšanje, dok je 43 odsto reklo da je zadovoljno.\nKako bi se situacija poboljšala, prema stavu anketiranih, od posebnog značaja su suzbijanje korupcije, poboljšanje platežnog morala, stabilnost valute kao i funkcionalan poreski sistem.\nStavka stabilnosti valute smatra se vrlo bitnim faktorom i ocenjena je vrlo pozitivno.\nVeć tradicionalno zadovoljstvo vlada u pogledu kvaliteta i raspoloživosti radne snage i lokalnih dobavljača u Srbiji.\nDetaljnije posmatrano po 20 odsto odsto ispitanika se nada većem stepenu pravne sigurnosti, kao i suzbijanju korupcije.\nOsim toga 14 odsto se nada bržoj evropskoj integraciji Srbije, a udeo od 16,8 odsto izjasnilo se za stabilnost valute, što se ponavlja i u pogledu uslova poslovanja.\nMeđu glavnim željama mnogih preduzeća našlo se i smanjenje birokratije i transparentnost poreskih propisa.\nU odnosu na anketu sprovedenu prošle godine, iako se opšte privredno stanje Srbije i dalje smatra teškim, austrijski preduzetnici su ocenili da privreda u Srbiji, iako dalje na niskom nivou, pokazuje blago poboljšanje u ovoj godini.\nTako je prošle godine 25 odsto anketiranih bilo zadovoljno privrednim stanjem u Srbiji, dok je ove godine već 45 odsto bilo tog mišljenja.\nI stepen zadovoljstva sopstvenim preduzećem se povećao – prošle godine još je 12 predzeca imalo negativan stav o situaciji svog preduzeća, a ove samo 7 odsto.\nU pogledu prometa, broja zaposlenih i investicija mnoga preduzeća su zabeležila primetan rast.\nKod preko 70 odsto preduzeća je porastao promet ove godine u odnosu na prošlu, a takođe kod trećine preduzeća povećao se broj zaposlenih (36 odsto) i investicija (31).\nTrgovinska savetnica pri Ambasadi Austrije Erika Teoman-Brener objasnila je da je anketa reprezentativna jer su u njoj učestvovala preduzeća koja zapošljavaju u Srbiji oko 10.000 ljudi.\n„Austrija i dalje ostaje najveći investitor u Srbiji. Trgovina između dve zemlje se razvija pozitivno. Izvoz iz Srbije je dobio je značajno na dinamici i u ovoj godini imamo trenutno rast od 12 odsto. Uvoz iz Austrije porastao je za 11 odsto“, prenela je ona.\nTeoman-Brener je kazala da raduje dinamika u oba pravca jer pokazuje da je interesovanje preduzeća na obe strane veliko.\n„Mi smo zadovoljni rezultatima ankete, jer one idu u pravcu onoga što su naši stavovi, a to je da su potrebni stabilniji i predvidljiviji okviri poslovanja, ali se Srbija nalazi na dobrom putu, iako još uvek postoje nedostaci na kojima je potrebno raditi“, konstatovala je ona.\nOna je navela da ove godine nije bilo puno novih investicija iz Austrije, dodajući da to ima veze sa ukupnom privrednom atmosferom u Evropi, ali i da postoje konkretni upiti iz Austrije gde austrijske firme razmatraju preseljenje proizvodnje u Srbiju.\nTeoman-Brener je ocenila da je najvažnije za Srbiju da uspostavi zdravu strukturu malih i srednjih preduzeća. „Velike investicije su pozitivne, ali najvažnije je da nastane veoma snažna scena malih i srednjih preduzeća, međunarodno konkurentnih. Preduslovi su veoma dobri“, naglasila je ona dodajući da će, ako pođe za rukom da se ta preduzeća učine konkurentnim, biti napravljen važan korak u pravcu budućnosti.\nSavetnica Marlene Gruber podsetila je da je Austrija sa 2,8 milijardi evra i dalje najveći strani investitor u Srbiji, ispred Grčke, Norveške i Nemačke, a za to zaslužno je 500 austrijskih preduzeća koja su prisutna u zemlji.\nTrgovinski ataše Fabijan Gems predstavljajući rezultate ukazao je na mnoge pozitivne trendove, ali dodaje da najveća potreba za delovanje postoje u poboljšanju platežnog morala i suzbijanju korupcije, kao i smanjenju birokratije, jer birokratske procedure za izdavanje dozvola sprečavaju uspešno poslovanje.\nOn je rekao da je prošla godina bila teška, kako zbog poplava, tako i zbog početka rada nove vlade koja je morala da započne reforme.\n„Pravac i put kojim se krenulo je apsolutno pozitivan i postoji jasan naredak“, zaključio je Gems.


"Hajde da se ne ložimo previše, nego da se okupimo i da sve krene" - BIGportal.ba\n21 Maja, 2019 083\nKošarkaš Sakramenta Nemanja Bjelica je rekao da ne veruje da postoji igrač koji ne voli da igra za reprezentaciju svoje zemlje.\nOn je, govoreći za Alternativnu TV, rekao da je prelep osećaj igrati za nacionalnu selekciju.\n“Mi smo jedna velika porodica, imamo izuzetan timski duh i hemiju u ekipi. Tu mislim na sve koji se nalaze u i oko reprezentacije, uključujući i medicinski tim, članove repreznetacije i sve one koji daju svoj doprinos tome“, rekao je Bjelica.\nKrilni igrač Kingsa je istakao da je o reprezentaciji razgovarao sa čelnicima franšize iz prestonice Kalifornije, legendama jugoslovenske i srpske košarke Vladom Divcem i Predragom Stojakovićem.\n“Saglasili smo se da je period koji igrač provede sa reprezentacijom ne može da se poredi ni sa čim. Zabavno je, kratko traje, ali je lep osećaj“, istakao je Bjelica.\n“To mora da se poštuje. Razumem ako neko kaže da neće jer mu ne dozvoljava supruga, da hoće leto da provede sa porodicom. Sada se opet spekuliše ko hoće ko neće… Sve se to zaboravi onog momenta kada se ti igrači odazovu, ali, na kraju krajeva, za reprezentaciju treba da igra onaj ko hoće i ne treba nikoga terati na to“, apostrofirao je Bjelica.\nNekada najbolji košarkaš Evrope je istakao da je reprezentacija Srbije, na papiru, najbolja selekcija na planeti, posle američke.\n“To je tako i imamo priliku da u Kini napravimo uspeh. Najvažnije je da budemo na okupu. Ne znam žreb, ali su stvari jasne, treba pobediti sve i igrati sa Amerikancima u finalu. Naša generacija je zaslužila da osvoji jedno zlato, da li svetsko, evropsko ili olimpijsko, videćemo, ali hajde da se ne ložimo previše, nego da se okupimo i da sve krene kako treba“, istakao je Bjelica.


Jovana iz Lazarevca na doktorskim studijama u Francuskoj: Srbija mi je pružila kvaliteno obrazovanje, ali ne i da znanjem doprinesem razvoju moje zemlje (VIDEO) – Naši u svetu\nJovana iz Lazarevca na doktorskim studijama u Francuskoj: Srbija mi je pružila kvaliteno obrazovanje, ali ne i da znanjem doprinesem razvoju moje zemlje (VIDEO)\nObjavljeno 14/09/19 u 20:00\n– Živim u kampusu univerziteta na jugu Pariza gde radim u laboratoriji koja je jedan od evropskih lidera u oblasti fotonike. Osim toga tokom školske godine, jedan deo vremena provodim i sa studentima kao predavač vežbi iz različitih oblasti fizike i nanotehnologije, kaže ova mlada naučnica za Danas.\nPriča da je iz razgovora sa mladima iz raznih zemalja, postala svesna koliko je naše osnovno i srednje obrazovanje privilegija – „Ono što mi država Srbija jeste pružila je kvalitetno i besplatno obrazovanje“.\n– Usled prilagođavanja, upoznavanja drugog jezika, kulture, drugačijih ljudi, vaša vizija i percepcija sveta jednako se menjaju u tom procesu, kao osoba postajete bogatiji za iskustva koja u svojoj matičnoj zemlji ne biste stekli. Ona teža strana procesa je to što se, bez obzira koliko se dobro uklopili i navikli, na kraju ne osećate da potpuno pripadate niti ovde niti u Srbiji, ocenjuje Jovana.\nFrancuskaJovana FilipovićPostdiplomske studijestudentkinja\nLSL – Zvezdin preokret sa kreča, o prvom penalu će se pričati dugo!


O moralnoj odgovornosti ministra policije\nČinjenica je da se Branko Stefanović, otac ministra unutrašnjih poslova navodi u dokumentu iz Krušika kao predstavnik firme GIM na jednom sastanku u Krušiku, kojem prisustvuju i kupci iz Ujedinjenih Arapskih Emirata. Činjenica je i to da firma GIM beleži drastičan rast prihoda i dobiti poslednjih godina. Takođe, list Nedeljnik objavio je informaciju da je firma u vlasništvu Branka Stefanovića Junajted BG dobila dozvolu za proizvodnju oružja.\nMinistar Stefanović je vanrednu konferenciju za novinare u 15 sati zakazao tako što je medijima poziv stigao u 13 časova. Povod konferencije bio je požar na Staroj planini. On je pohvalio vatrogasce koje su učestvovali u gašenju požara i rekao da će predsedniku Srbije predložiti da im se dodeli medalja.\nČinjenica je i to da trgovina oružjem nije moguća bez odobrenja Ministarstva unutrašnjih poslova, na čijem je čelu Nebojša Stefanović.\n← Prvi program Radio Beograd: Nikolić nije dobila otkaz zbog novinarskog pitanja\nOd Krušika privilegovani zarađuju, a zvaničnici uzbunjivača nazivaju lopovom →


Skupština opštine Prnjavor usvojila je danas odluku o prodaji zemljišta na kojem se nalazi objekat Opštinske organizacije Crvenog krsta.\nNačelnik opštine Siniša Gatarić kaže da će sredstva od prodaje biti utrošena u izgradnju novog objekta Crvenog krsta, jer je postojeći star oko 80 godina i neuslovan je za rad.\n“Druga pozitivna stvar je što će na taj način opština popuniti budžet sredstvima dobijenim od građevinske dozvole i uređenja rente. Važno je i to što će na tom zemljištu biti izgrađen novi objekat, jer smo svjedoci da se razvijaju i napreduju one opštine u kojima postoji građevinska operativa, u kojima se gradi”, istakao je Gatarić.\nOpozicija je kritikovala ovu odluku.\nPredsjednik kluba odbornika SNSD-a Goran Zemun smatra da će lokalna vlast, ako ovako nastavi, do kraja mandata rasprodati svu imovinu kojom opština raspolaže.\nPredsjednik Skupštine opštine Borko Lukanović rekao je da je razmatran i nacrt odluke o grobljima i pogrebnoj djelatnosti.\n“S obzirom da je ovo jako važna odluka za sve građane, Skupština opštine usvojila je zaključak da se provede javna rasprava u narednih 30 dana”, dodao je Lukanović.\nOn je rekao da je donesena odluka o pristupanju izradi urbanističkog plana grada Prnjavora, jer je sadašnji zastario.\nNa sjednici je razmatrano više rješenja, prijedloga i nacrta odluka od lokalnog značaja. /kraj/ts/\nNa području opštine Prnjavor prvim pucnjima u zoru koji su označili tradicionalni čin sječe badnjaka započelo je obilježavanje Badnjeg dana. Prva badnjačka kolona krenula je u 6.00 časova iz Pečeneg Ilove.Nalaganje ...


Dnevnice za izbore pre drugog kruga - JuGmedia\nNIŠ – Članovima Biračkih odbora iz stalnog i proširenog sastava do kraja ove nedelje biće isplaćene dnevnice za izbore održane 6.maja. Predsednik GIK Jasmina Krstić pojasnila je da će novac podizati predsednici Biračkih odbora za svoje članove. Dnevnica je 2000 hiljade dinara, odnosno 500 dinara više za predsednika Biračkog odbora i njegovog zamenika.\nNovac za isplatu članova Biračkih odbora za lokalne izbore obezbeđuje se iz gradskog budžeta ali u GIK za sada nemaju precizan podatak koliko je para potrebno.\n„Bavili smo se ponavljanjem izbora na 17 biračkih mesta tako da nismo mogli da organizujemo isplatu dnevnica. Novac će biti isplaćen do kraja ove nedelje, odnosno pre drugog kruga za predsedničke izbore, kazala je Jasmina Krstić.\nOna je dodala da će dnevnice dobiti i članovi Biračkih odbora na mestima gde su zbog neregularnosti poništeni izbori a Odbori raspušteni.\nU Nišu je bilo173 biračkih mesta a svoje odborničke liste za lokalne izbore podnele su 14 koalicija ili stranaka.


Tag / Obrad Kesić / Vesti online\nPredstavništvo RS u Vašingtonu: Amerikancima bliskim Dodiku prete sankcije\n"U odluci o sankcijama, koje su SAD uvele predsedniku RS Miloradu Dodiku, navedeno je da svaki građanin Amerike može biti sankcionisan ako ima kontakte sa Dodikom", tvrdi šef predstavništa RS u...\nTraže od Trampa da otera Incka\nRepublika Srpska nije čekala ni časa, već je s ustoličenjem Donalda Trampa za predsednika SAD krenula je u ozbiljnu ofanzivu na Belu kuću.\nDodik i Tramp - šta je prava istina?\nSaga povodom toga ko će prisustvovati inauguraciji novog američkog predsednika Donalda Trampa i dalje se nastavlja. Predsednik Republike Srpske Milorad Dodik tvrdi da je dobio još jedan poziv da...\nObrad Kesić: Amerika nije najzadovoljnija Vučićem!\n"Iako im nije baš po volji, sve dok Vučić sprovodi proevropsku politiku, kao i dok ima napretka u dijalogu sa Prištinom, Vašington će sa Srbijom održavati dobre odnose", tvrdi Obrad Kesić,...\nAmerika će tražiti izručenje Radulovića?\nLider pokreta Dosta je bilo (DJB) Saša Radulović mogao bi da bude prvi na koga bi se odnosio sporazum o ekstradiciji, koji su u Beogradu u utorak potpisali američki potpredsednik Džozef Bajden i...\n"Američki pritisci na Srbiju neće prestati"\nPolitički analitičar Obrad Kesić ocenio je da je Srbija uspela gotovo nemoguće - da vodi izbalansiranu spoljnu politiku što ne znači da pritisci na nju, prvenstveno iz Vašingtona, neće biti...


Unapređenje poslovanja korišćenjem savremenih tehnologija i Interneta – Personal magazin\nU Beogradu je u Privrednoj komori Srbije održan sastanak na kome je predstavljen projekat “Poslovanje uz upotrebu IT i Interneta, iExec Business Essentials“. Projekat je namenjen obuci zaposlenih u sektoru usluga za efektivno i efikasno povezivanje u klastere i korišćenje savremenih tehnologija i Interneta u poslovanju.\nMinistarstvo trgovine i usluga je pokrenulo Projekat povezivanja subjekata iz oblasti usluga u klastere u okviru koga će u prvoj godini realizacije Projekta, finansirati infrastrukturu za razvoj klastera i to: izradu Internet portala, obuku za njegovo korišćenje i dati podsticajna sredstva za razvoj dva pilot klastera.\nMinistarstvo je u saradnji sa Fakultetom tehničkih nauka iz Novog Sada od septembra 2008. pokrenulo obuku za osposobljavanje zaposlenih u firmama koje su ili pretenduju da budu članice klastera.\nObuka je direktno usmerena prema klasterima u nastajanju i postojećim sistemima privrednih „grozdova“ gde se učesnici usmeravaju na upotrebu alata koji olakšavaju komunikaciju i ostvaruju efekat sinergije u radu.\nProgram obuke je takođe usmeren ka podizanju kapaciteta zaposlenih u MSP i njihovom usmeravanju ka upotrebi savremenih komunikacionih tehnologija u radu. Obukom bi se povećao stepen iskorišćenja servisa i rešenja koje nudi Portal i uopšte nove tehnologije u poslovanju.\nUnapređenje poslovanja korišćenjem savremenih tehnologija i Interneta was last modified: September 8th, 2008 by Redakcija\nJoš 48 sati za preregistraciju .yu domena


“Kjur” ušao u Rokenrol dvoranu slavnih - Glas Srpske\n“Kjur” ušao u Rokenrol dvoranu slavnih\nSrna 01.04.2019 12:30\nRok gigant, grupa “Kjur, koju će publika u Srbiji ovog ljeta gledati na “Egzitu”, zvanično je primljena u Rokenrol dvoranu slavnih, a njeni članovi su na ceremoniji odsvirali čak pet svojih hitova, uključujući “Lovesong” i “Boys Don`t cry”.\nOvo priznanje došlo je poslije čak 40 godina rada i isto toliko radijskih singlova, uz desetine miliona prodatih albuma širom planete, a nedavno je potvrđeno i da će legendarna grupa upravo ovog ljeta objaviti svoj prvi studijski album poslije 11 godina. Pored “Kjura”, još šest izuzetnih muzičkih imena uvršćeno u Rokenrol dvoranu slavnih na ceremoniji koja je održana u “Barkli centru” u Njujorku.\nOva, po mnogima najveća počast u muzičkoj industriji, ukazana je i legendarnim bendovima “Def lepard” i “Roksi mjuzik”, ali i grupama nešto novije generacije kao što su “Rejdiohed” i “Zombis”. Na zlatne stranice muzičke istorije upisane su i čuvene pjevačice, ikone svog vremena Dženet Džekson i Stivi Niks.\nSam događaj bio je bogat poznatim muzičkim imenima koja su došla da iskažu poštovanje ikonama muzike, te je tako gitarista i tekstopisac benda “Kvin” Brajan Mej govorio o rokerima iz grupe “Def lepard”, a grandž zvijezda i frontmen benda “Najn Inč Nejls” Trent Reznor predstavio je “Kjur”.\nFrontmen sastava “Toking heds” Dejvid Birn bio je pravi izbor da predstavi ekscentrični “Rejdiohed”, koji je inspiraciju za ime dobio upravo od pjesme Birnovog benda “Rejdiohed” iz 1986. godine.\nOvogodišnja ceremonija bila je istorijska zbog činjenice da je Stivi Niks postala prva žena koja je dva puta primljena u Rokenrol dvoranu slavnih, jer je već uvršćena među velikane 1998. godine kao članica sastava “Flitvud Mek”.\nZanimljivo je i da su članovi grupe “Rejdiohed” često isticali da im priznanja poput ovog nisu prioritet, te se postavljalo veliko pitanje da li će prihvatiti ovakvu čast i pojaviti se na ceremoniji, ali se pokazalo da se prilika za ulazak u Rokenrol dvoranu slavnih ne propušta.\nPotvrda veličine i uticaja\nOvo priznanje smatra se jednom od najvećih potvrda veličine nekog umjetnika i njegovog uticaja na modernu muziku, a ove godine prvi put je i publika učestvovala u izboru muzičara putem glasanja.\nStandardno pravilo jeste da mora proći 25 godina od izdanja prvog albuma benda ili izvođača, te je tako “Kjur” stekao pravo na mjesto u dvorani slavnih 2004. godine, s obzirom na to da je na sceni debitovao izdanjem “Three Imaginary Boys“ 1979. godine, a “Rejdiohed” predvođen pjevačem Tomom Jorkom svoju prvu šansu imao je prošle godine, pošto je njegovo debitno izdanje “Pablo Honey” izdato 1993. godine.


Zvečan: Obeleženo 25 godina postojanja opštine | KoSSev\nZvečan: Obeleženo 25 godina postojanja opštine\nSreda 13. jul 2016, 08:00\nSvečanom akademijom juče je u Zvečanu obeležen Dan opštine. Ova opština je 1991. godine organizovana kao jedinica lokalne samouprave Republike Srbije, da bi u septembru 2013, tadašnjom odlukom Vlade Srbije, a pred održavanje kosovskih lokalnih izbora kojima su se Srbi sa Severa do tada protivili, skupština Zvečana, uz skupštine još tri opštine na Severu Kosova, bila raspuštena i imenovani privremeni organi. Opština Zvečan u kosovskom sistemu formirana je 11. februara 2014, dok srpski privremeni organ opštine funkcioniše i dalje.\nGodinu dana pre nego da srpska vlada raspusti skupštinu opštine Zvečan - u maju 2012, konstituisana je skupština ove opštine, a nakon tadašnjih lokalnih izbora od 6. maja, čijem su se održavanju na Severu Kosova snažno protivile srpske vlasti iz Beograda. Tadašnji državni sekretar Ministarstva za KiM, Oliver Ivanović, najavio je da će nova Vlada Srbije odmah nakon konstituisanja preuzeti obavezu formiranja privremenih opštinskih veća u opštinama na Kosovu i Metohiji, kojima je, kako je tada objasnio, istekao mandat, navodeći da u većini opština na Kosovu "nema legalnih organa vlasti".\nTokom sinoćne svečane akademije, isticana je realizacija infrastrukturnih projekata koji se sprovode u ovoj opštini, a koje finansira Vlada Srbije preko Kancelarije za Kosovo i Metohiju - izgradnja “Rajske banje” u Banjskoj, gde su juče svečano otvorena dva bazena, izgradnja povratničkog naselja “Sunčana dolina” za 300 srpskih porodica i regionalni vodovod čiji je završetak izgradnje planiran za kraj ove godine; u toku je i izrada studije izvodljivosti za novu fabriku baterija koja će se graditi u krugu kombinata "Trepča", sa 250 novih radnih mesta.\nTodosijević: Vlada Srbije finansiranjem projekata dokazuje da je KiM njen sastavni i neotuđivi deo teritorije\nNaglašeno je da se ovim projektima potvrđuje suverenitet Srbije u ovoj opštini.\n"Vlada Republike Srbije finansiranjem ovih projekata pokazuje i dokazuje da su Kosovo i Metohija njen sastavni i neotuđivi deo teritorije. Održiv razvoj, privredni rast i razvoj zasnovan na znanju, koji će obezbediti konkurentnost, privlačenje kapitala u lokalnu privredu i preduzetništvo, predstavlja osnov za ekonomski razvoj opštine Zvečan," rekao je predsednik Privremenog organa ove opštine Zvečan, Ivan Todosijević.\nJanković: Ponosan sam na rad i požrtvovanost Kancelarije za KiM\nI kosovski gradonačelnik opštine Zvečan - Vučina Janković, složio se da se opština kojom upravljaju pretvorila u veliko gradilište, naglašavajući potrebu za jedinstvom. On je govorio i o požrtvovanosti Kancelarije za Kosovo i Metohiju, predstavljajući takođe i svoju viziju o srećnim stanovnicima Zvečana.\n"Ponosan sam i na rad i požrtvovanost Kancelarije za KiM, čija nam je pomoć neophodna u ovim teškim vremenima. Moja je vizija da Zvečan bude mesto u kome žive ljudi, zadovoljni i ponosni, grad u kome su ljudi ponosni i srećni što imaju priliku da žive u njemu," rekao je Janković.\nĐurić: Nastavićemo da se staramo da ova opština nastavi da postoji i da se uvećava\nNakon otvaranja dva rekreativna bazena u Banjskoj nadomak Zvečana, direktor Kancelarije za KiM, Marko Đurić, koji je jedan od počasnih građana Zvečana, govorio je i na ovoj ceremoniji.\n"U ime Vlade Republike Srbije želim da kažem da ćemo kroz projekte koje smo započeli u ovoj opštini nastaviti da se staramo da ova opština nastavi ne samo da postoji na način na koji je postojala do sada, već i da se, kada je reč o broju stanovnika - uvećava, kada je reč o ekonomskom razvoju - da jača, kroz neke od projekata koji su ovde pomenuti, koji mislim da su značajni i za budućnost i za opstanak, naročito mladih generacija koje treba da planiraju svoj život ovde u decenijama koje su pred nama," istakao je Đurić.\nOn je istovremeno apelovao na srpske predstavnike i zaposlene u opštini Zvečan da svojim ličnim primerom "udare temelje budućeg opstanka na svetoj srpskoj zemlji".\n"Da tako svi zajedno budemo dostojni prostora na kome boravimo i u kome živimo, a koji su neki drugi pre nas učinili zaista svetim. Jer ovo je sveta srpska zemlja, ostaće sveta srpska zemlja i u budućnosti i mi ćemo dati svaku moguću žrtvu i svaki mogući napor da je takvom očuvamo," takođe je naglasio Đurić.\nProšle godine, na Dan opštine, direktor Kancelarije za KiM, Marko Đurić, proglašen je počasnim građaninom Zvečana zbog izuzetnog doprinosa i posebnih zasluga u razvoju ove opštine. Njemu i Jugoslavu Kostiću uručene su i povelje za doprinos razvoju i afirmaciji Zvečana, dok će povelje ostalim počasnim građanima - profesoru Zoranu Krivokapiću, predsedniku Ruske Federacije - Vladimiru Putinu i srpskom teniseru Novaku Đokoviću biti uručene naknadno, rečeno je na skupu.\nSvečanoj akademiji su prisustvovali i predstavnici kosovskih lokalnih i centralnih vlasti - ministar administracije lokalne samouprave, Ljubomir Marić, gradonačelnici i šefica administracije u opštini Severna Mitrovica, Adrijana Hodžić.\nU okviru svečane akademije priređen je kulturno-umetnički program.\nU opštini Zvečan, kako se navodi na zvaničnoj Internet stranici opštine, živi oko 17.000 stanovnika, u 36 naseljenih mesta, od kojih u tri žive građani albanske nacionalnosti.


Slobodan Branković počasni građanin Ćuprije – Sport\nSlobodan Branković počasni građanin Ćuprije\nSlobodan Branković, legenda jugoslovenske i srpske atletike počasni građanin Ćuprije\nPovodom Dana Ćuprije, održana je tradicionalna ulična trka „Memorijal Aleksandar Petrović“. Trka je kao i svake godine okupila mnogobrojne asove atletike: Veru Nikolić, Daneta Koricu, Emira Bekrića…, kao i takmičare iz zemlje i inostranstva. Srpska atletičarka Amela Terzić pobedila je u glavnoj trci na 3000m, u kojoj su trčali i muškarci i žene zajedno.\nUlična trka u Ćupriji jedna je od najstarijih manifestacija koje se održavaju 72.godinu za redom. U trci seniora i seniorki na 3000m trčalo je 16 muškaraca i devet žena.\nU ukupno 13 trka koje su održane učestvovali su takmičari iz Srbije, Slovenije, Makedonije, Mađarske, BiH, Kenije, Ukrajine, Hrvatske. Po proceni organizatora i direktora trke Dragana Zdravkovića u svim trkama trčalo je oko 450 takmičara.\nPriznanje dodeljeno na svešanoj sednici\nDrugog dana manifestacije održana je svečana sednica Skupštine opštine grada, gde je direktor Atletskog saveza Srbije, Slobodan Branković dobio, najveće priznanje, titulu počasnog građanina grada Ćuprije za doprinos i afirmaciju atletike u tom gradu.\n„Velika čast za mene kao i obaveza da nastavim dalje u afirmaciji atletike. Naš cilj u budućnosti biće da od Ćuprije napravimo regionalni atletski centar sa dvoranom i stadionom za trening i takmičenja“, rekao je Branković.\nIzvor i foto ASS\nAtletikaatletika, brankovic, cuprija, građanin, počasni, slobodan\nGolman preminuo posle sudara sa igračem\nI pored plasmana na Mundijal , Orlovi pali na 38. mesto sveta\nFIRENCA – Najbolja srpska atletičarka Ivana Španović pobedila je na...\n4 јуна, 2021 Dejan M. Andrić 0\nSrpski paraatletičar Ivan Cvetković osvojio je večeras zlatnu medalju...\n15 марта, 2021 Redakcija 0\nMinistar unutrašnjih poslova Srbije Aleksandar Vulin čestitao je danas...


Predsednici opština - Blic Online\nVučić: Neki predsednici opština misle da su bogovi\nPOLITIČARI NA METI Mafija ubila 132 gradonačelnika\nU poslednje četiri decenije, mafija je u Italiji ubila 132 gradonačelnika i predsednika opština, odnosno kandidata na izborima za te funkcije.\nVučić: Vlada ove nedelje usvaja izveštaj o poplavama\nBeograd - Premijer Srbije Aleksandar Vučić najavio je danas da će Vlada ove nedelje usvojiti Izveštaj o aktivnostima državnih organa tokom poplava i uputiti ga parlamentu na razmatranje, kao i Predlog zakona o saniranju posledica u poplavljenim gradovima i opštinama.\nDržavni revizor podneo krivičnu prijavu protiv Ješića\nDržavna revizorska institucija podnela je krivičnu i prekršajnu prijavu protiv Gorana Ješića zbog nenamenskog trošenja budžetskog novca Opštine Inđija u 2012, kade je bio predsednik te opštine.\nOpštine Kosovska Mitrovica, Leposavić, Zubin Potok i Zvečan zbog nerazumljivih privođenja, sve učestalijih automatskih određivanja pritvora koja izazivaju veliko uznemirenje građana na severu Kosova i Metohije otkazale su saradnju Euleks policiji i proglasili ih za nepoželjne na svojim teritorijama.\nDanas sednica skupština četiri opštine sa severa Kosova\nZajednička sednica skupština četiri opštine sa severa Kosova i Metohije biće održana danas u Kosovskoj Mitrovici sa početkom u 11 časova.\nStefanović: Neki na severu Kosova ne shvataju realnost\nPojedini politički lideri Srba sa Kosova imaju problema sa "sagledavanjem realnosti", smatra šef pregovaračkog tima Beograda u pregovorima sa Prištinom Borislav Stefanović. On je za nedeljno izdanje novosadskog "Dnevnika" rekao da ti lideri na stvari gledaju prvenstveno sa pozicija stranačkih interesa.\nČelnici opština: Antisrpski deo Kfora odbio ruku saradnje\nČelnici opština sa severa Kosova optužili su danas "militantni i antisrpski" deo Kfora za prekid razgovora kojima je trebalo da se nadje rešenje za uklanjanje barikade i pozvali predstavnike te vojne misije na dogovor.\nPredstavnici Srba nisu dobili poziv od Stefanovića\nKosovska Mitrovica - Predstavnici srpskih opština sa severa Kosova nisu dobili poziv za razgovor koji je juče najavio šef pregovaračkog tima Beograda u dijalogu sa Prištinom Borislav Stefanović, rekao je danas načelnik kosovskomitrovačkog okruga Radenko Nedeljković.\nDSS podelio Srbe na Kosovu\nSednica skupštine četiri srpske opštine na severu Kosova nije održana jer se niko od predstavnika iz Zubinog Potoka, opštine u kojoj je na vlasti DSS, nije pojavio. Na zasedanje nije došao čak ni predsednik opštine Slaviša Ristić koji je najavio svoj dolazak. Odbornici DSS iz drugih opština su galamom koju su napravili u sali praktično onemogućili sednicu.\nOpštinama nedostaje 35 milijardi dinara\nGradonačelnici i predsednici 151 grada i opštine u Srbiji juče su predali peticiju Vladi Srbije zahtevajući da im se budžetom za 2011. godinu vrate transferna sredstva u punom obimu, odnosno u iznosu od 48 milijardi dinara, koja su im u okviru antikriznih mera oduzeta pre dve godine. Ukoliko se to ne bude dogodilo, lokalne samouprave će biti prinuđene da i dalje odustaju od investicija, još više povećavaju zaduživanja kroz bankarske kredite, ali i nastave sa odlaganjem plaćanja obaveza poput struje i energenata.


Žigić: Imamo kvalitet za EP : Nadlanu.com\nŽigić: Imamo kvalitet za EP\nBEOGRAD, 22. marta 2011. (Beta) - Napadač fudbalske reprezentacije Srbije Nikola Žigić rekao je da ekipa ima kvalitet za plasma na Evropsko prvenstvo, ali da to mora da potvrdi pobedama protiv Severne Irske i Estonije.\n"Imamo kvalitet, ali će nam za pobede na predstojećim utakmicama trebati i sreća. Međutim, očigledno je da sreću nemamo, jer se već povredilo nekoliko igrača. Svi želimo na EP i pokušaćemo da budemo pravi u pravo vreme", rekao je Žigić na konferenciji za novinare u Kući fudbala u Staroj Pazovi.\nPrethodnih dana Žigić je imao problema sa povredama primicača i prepona.\n"Iz dana u dan sam sve bolje. Radim u teretani i na biciklu, a nadam se da ću biti spreman za obe utakmice. Trudimo se da uklonimo bol, a sve je u rukama lekara", kazao je on.\nŽigić je ocenio da će otežavajuća okolnost protiv Severne Irske biti igranje pred praznim tribinama zbog kazne nakon prošlogodišnjeg divljanja srpskih huligana u Đenovi.\n"Igrao sam već dva puta u karijeri pred praznim tribinama. Niko ne želi da igra u takvoj atmosferi. Nadam se da se, posle ove kazne, na našim stadionima neće ponavljati greške i da ćemo ponovo imati odličnu podršku navijača", rekao je Žigić.\n"Prija mi što sam opet ovde. Potrudiću se da u vremenu koje sledi rešim klupski status, pa da se ne postavlja pitanje mog igranja za reprezentaciju", rekao je Jovanović.\nSrbija u petak dočekuje selekciju Severne Irske, a u utorak će u Talinu igrati protiv Estonije.\n"Protiv Iraca će biti puno duela i trčanja. Brine to me što neće biti navijača, jer su oni ti koji daju ton igri", kazao je fudbaler engleskog prvoligaša.\nSelektor Petrović najavio je da bi Jovanović mogao da zaigra kao klasični napadač.\n"Nadam se da mogu da odgovorim takvom zahtevu. Neće mi biti prvi put da igram napadača", naveo je Jovanović.\nUtakmica Srbija-Severna Irska igra se u petak od 20.30 na stadionu Crvene zvezde.\n"Orlovi" trenutno zauzimaju pretposlednje mesto na tabeli C grupe sa šest bodova manje od vodeće Italije.


09.04.2020 / 22:36 KORONAVIRUS - Član Predsjedništva BiH\nČlan Predsjedništva BiH Milorad Dodik rekao je danas da procjene pokazuju da su gubici koje je pretrpjela Republika Srpska u mjesec dana od kako se pojavila epidemija virusa korona veći od 750 miliona KM.\n"Itekako imamo gubitke. Pokušavamo da obezbijedimo donacije i grantove međunarodnih institucija i da idemo na prihvatljiv obim zaduživanja. Šteta od krize je mnogo veća od zaduživanja", istakao je Dodik.\nOn je podsjetio da je Međunarodni monetarni fond odobrio BiH 330 miliona eura, te da je preostalo da bude postignut dogovor o podjeli tog novca.\n"Samo ludi ljudi bi u ovoj situaciji izgubili taj novac. Vjerujem da ćemo se dogovoriti, samo svi treba da budu razumni. Ovo jednako pogađa i Republiku Srpsku i Federaciju BiH /FBiH/ i zbog toga smatramo da taj novac treba da bude podijeljen u omjeru 60 posto za FBiH, a 40 posto za RS. Hrvati su sa tim saglasni, Bošnjaci nisu. Problem je i u FBiH jer kantoni žele da dobiju dio pomoći, a ne da se to koncentriše na nivou FBiH", kaže Dodik.\nOn je dodao da bi RS od tog iznosa dobila oko 300 miliona KM, te da bi preostalo da iz drugih izvora privuče još 200 miliona KM.\n"Potpuno sam uvjeren da ćemo imati operativno nekoliko fondova za intervencije", naglasio je Dodik za RTRS.\nOn je zahvalio privrednicima za svaku vrstu iskazane pomoći.\n"Ona mora da bude koncentrisana kroz fond koji će biti transparentan i utvrdiće jasne prioritete na koji način će pomoć biti dijeljena. Zato smo predvidjeli da u upravljanju fonda ne učestvuju samo predstavnici vlasti, nego i privrede i medija. Važno je da se očuva povjerenje u ovaj oblik solidarnosti. Solidarnost se najviše ruši zloupotrebom i zato je potrebno da imamo jasna pravila", rekao je Dodik.


Berluskoni pod optužbama da je u emotivnoj vezi sa tinejdžerkom\nUprkos strahu evroskeptika da bi jednostrana primena Prelaznog trgovinskog sporazuma mogla da napravi rupu u budžetu od čak 400 miliona evra, minus u prvom kvartalu bio je svega 17 miliona\nSrbija je za prva tri meseca primene Prelaznog trgovinskog sporazuma s Evropskom unijom (EU) izgubila 17 miliona evra carinskih prihoda, izjavila je direktorka Kancelarije Vlade Srbije za evropske integracije Milica Delević.\nOna je na sastanku Američke privredne komore u Srbiji >> Pročitaj celu vest na sajtu e-Novine << kazala da je taj iznos manji od očekivanog, ali nije precizirala za koliko.\nDelevićeva je rekla da je moguće da će se gubici carinskih prihoda povećati u narednim mesecima, pošto je uvoz ove godine bio manji zbog krize, ali i zbog toga što na početku primene Sporazuma evropski izvoznici nisu bili dovoljno informisani o uslovima povoljnog\nizvoza u Srbiju.\n„Primena Sporazuma nije jednostrana, zato što je EU 2000. godine otvorila svoje tržište za zemlje Zapadnog Balkana, pa Srbija sada samo uzvraća istom merom”, naglasila je ona.\nDodala je da se nada da će sledeći izveštaj glavnog tužioca Haškog tribunala Serža Bramerca biti dovoljno dobar da omogući sa Savet ministara EU odmrzne primenu Sporazuma o stabilizaciji i pridruživanju i da počne njegova ratifikacija. Delevićeva je ukazala da ekonomska kriza otežava primenu novih standarda koji su potrebni za približavanje Srbije EU.\nKako je navela, u vreme krize Srbija je morala da smanji budžet i u takvoj situaciji je najvažnije zaštiti građane i unutrašnje prioritete.\n„Moraće da budu promenjeni neki planovi za primenu novih zakona o ekologiji, socijalnoj zaštiti i poljoprivredi, jer to iziskuje dosta novca”, objasnila je Milica Delević.\nSrbija, prema njenim rečimna, neće odustati od EU kao prioriteta, za šta je jedna od garancija to što će novac iz evropskih fondova biti iskorišćen za projekte koji su usmereni na evropske integracije.\nPredsednik Američke privredne komore u Srbije Skip Bornhiter (Bornhuetter) kazao je da približavanje EU i ispunjavanje evropskih standarda doprinosi stabilnosti Srbije, što je značajno za strane investitore. On je preporučio da parlament što efikasnije usvaja zakone i dodao da je još značajnije da se zakoni primenjuju.


Povodom održavanja maturskih proslava, u gradskom zdanju je održana konfrencija za medije na kojoj su predstavljene aktivnosti u okviru projekta „Matura 2022“.\nU ovom projektu učestvuju sve srednje škole sa teritorije Grada Požarevca, Gradska uprava, Školska uprava i Policijska uprava Požarevac.\nTema sastanka je bila bezbednost maturanata tokom njihovih proslava. Policija će pojačati prisustvo pored lokala gde su proslave u cilju da se poveća bezbednost pogotovo učesnika u saobraćaju, apelovano je na vlasnike lokala da se uključe u projekat „Matura 2022“, kako bi proslave prošle što bezbednije.\nGoran Nestorović, član Gradskog veća zadužen za prosvetu je ovom prilikom rekao da projekat nije bio realizovan dve godine zbog epidemije korona virusa, ali da se od ove godine nastavlja. On je apelovao na maturante da se odgovorno ponašaju tokom proslava i da ne sedaju u vozila pod dejstvom alokohola vodeći računa o svojoj ali i bezbednosti drugih učesnika u saobraćaju.\nDarko Radovanović, direktor Politehničke škole i predsednik Aktiva srednjih škola je ovom prilikom izjavio da su u školama već održane tribine sa temom bezbednosti i odgovornog ponašanja. Radovanović je još dodao da su škole obezbedile prevoze do i od lokala gde se odvijaju proslave.\nČlan veća Nestorović je još rekao da je lokalna samouprava osluškujući potrebe maturanata u saradnji sa srednjim školama za maturante organizovala proslavu u petak 27. maja u 17 časova na Gradskom trgu gde će nastupiti di-džejevi.


ZVEZDAŠI ODUŠEVLJENI PRIZOROM Fudbaleri se vratili u Beograd, a Dejan Stanković se na aerodromu slikao sa ovim čovekom i fotografija je ekspresno postala hit! /FOTO/ :: Sportal\nS. P. - Vest objavljena: 18:02 - 10.12.2021\nTreneri fudbalskog i košarkaškog kluba Crvena zvezda, Dejan Stanković i njegov imenjak Radonjić, sreli su se danas na aerodromu "Nikola Tesla".\nKošarkaši Crvene zvezde kreću put Novog Mesta, gde će već sutra odigrati susret u okviru ABA lige protiv domaće Krke.\nSa druge strane, fudbaleri crveno-belih vratili su se put Beograda nakon istorijskog trijumfa u Bragi.\nTu činjenicu iskoristila su dvojica miljenika svih zvezdaša, uslikavši se zajedno na fotografiji koju mnogi navijači Crvene zvezde već smatraju "legendarnom".\nAtraktivna devojka srpskog fudbalera MAMI UZDAHE ZANOSNIM OBLINAMA! Već dugo su Dejan i Anđela u vezi, a fotografije sa plaže su zapalile Instagram /VIDEO/\nDomaći fudbal Dejan Stanković Dejan Radonjić FK Crvena zvezda KK Crvena zvezda


23.12.2017 u 15:25\nBarselona ubedljiva u El Klasiku\nMADRID - Fudbaleri Barselone pobedili su Real u Madridu 3:0 (0:0) u 236. El Klasiku u okviru 17. kola španske Primere. Katalonci su poveli golom Luisa Suareza u 54. posle odlične akcije u samo četiri poteza i asistencije Serđija Roberta, a sve dileme rešio je Lionel Mesi iz penala u 64. minutu. Jedanaestercu je prethodilo namerno igranje rukom Danija Karvahala na gol liniji, zbog čega je dobio crveni karton. Konačan rezultat u sudijskoj nadoknadi postigao je rezervista Aleiš Vidal na dodavanje Mesija. Barselona je trijumfom na Santijago Bernabeuu izbacila Real Madrid iz trke za titulu šampiona pošto sada ima 14 bodova više od najvećeg rivala, a devet više od drugoplasiranog Atletiko Madrida. (Tanjug)\n16.12.2017 u 21:00\nReal Madrid klupski svetski šampion (VIDEO)\nABU DABI – Fudbaleri Real Madrida odbranili su titulu na Svetskom klupskom prvenstvu, pošto su danas u Abu Dabiju pobedili brazilski Gremio sa 1:0. Real je tako postao prvi tim koji je odbranio titulu na svetskim klupskim prvenstvima. „Kraljevskom” klubu je ovo treći trofej šampiona sveta, pošto je bio najbolji 2014. i 2016. Jedini gol postigao je Kristijano Ronaldo u 53. minutu iz slobodnog udarca. „Želeli smo ovu titulu posle osvojenog trofeja u Ligi šampiona. Od Reala se ovako nešto i očekuje. Imamo iskustvo, znamo da igramo ovakve utakmice i to je bilo presudno”, rekao je Ronaldo nakon meča. Real je bio mnogo bolji rival u današnjem finalu, imao je 63 odsto posed lopte, i sedam udaraca u okvir gola protivnika.\n01.10.2017 u 23:30\nReal lako do pobede nad Espanjolom\nFudbaleri Real Madrida pobedili su večeras na svom terenu Espanjol sa 2:0 u poslednjoj utakmici sedmog kola španske Primere. Golove za trijumf kraljevskog kluba postigao je Isko u 30. minutu na asistenciju Kristijana Ronalda i 71. na asistenciju Marka Asensija. Real je nakon današnjeg trijumfa peti sa 14 bodova, sedam manje od lidera Barselone, dok je Espanjol 14. sa osam. Nešto ranije danas, Valensija je sa 3:2 pobedila Atletik Bilbao, dok je Viljareal sa 3:0 savladao Eibar. (Tanjug)\n20.06.2017 u 09:52\nPerez: Ronaldo ostaje, osim ako neko ponudi milijardu evra\nMADRID - Predsednik Real Madrida Florentino Perez rekao je da planira da zadrži prvu zvezdu Kristijana Ronalda, osim u slučaju da neki klub aktivira otkupnu klauzulu od milijardu evra i odvede Portugalca. Ronaldo je izrazio nezadovoljstvo što ga španski tužioci terete da je utajio porez u iznosu od 14,7 miliona evra i želi da napusti Real posle devet godina. „Još uvek nismo pričali, ali ćemo to učiniti u narednim danima. Ronaldo ima izlaznu klauzulu od milijardu evra i ukoliko je niko ne aktivira, on ostaje u Madridu”, rekao je Perez za Onda Sero. Prvi čovek Reala stao je u odbranu najboljeg fudbalera sveta, istakavši da Ronaldo uvek poštuje propise i zakone. „Sve je veoma čudno, Kristijano je dobar momak, i kao profesionalac i kao ličnost. Ljudi pričaju da je delikvent i to\n01.06.2017 u 22:50\nIgračima Reala 80 miliona evra za trofej Lige šampiona\nJuventus i Real sastaće se u subotu u Kardifu u borbi za najprestižniji klupski fudbalski trofej – pehar Lige šampiona. Međutim, pored „ušatog” pehara oni će imati i dodatni motiv pošto će igrati i za velike novčane nagrade.\n31.05.2017 u 10:58\nJunajted najvredniji klub Evrope, ispred Reala i Barselone\nAMSTERDAM - Mančester Junajted najvredniji je fudbalski klub u Evropi sa preko tri milijarde evra, pokazali su istraživanja holandske revizorske kuće KPMG. Studije su obuhvatile vrednost tv prava, profit, popularnost kluba, sportski potencijal i vlasničku strukturu stadiona, a novi osvajač Lige Evrope procenjuje se na 3,09 milijardi, ispred Real Madrida sa 2,97 milijardi i Barselone sa 2,76 milijardi evropskih novčanica. Iza vodeće „trojke” redom su minhenski Bajern (2,44 milijarde), Mančester Siti (1,97), Arsenal (1,95), Čelsi (1,59), Liverpul (1,33), Juventus (1,21), Totenhem (1,01)... Iz kompanije KPMG istakli su da je fudbalskoj industriji u velikoj meri porasla vrednost poslednjih godina, posebno engleskoj Premijer ligi, kao i da u istraživanja nije uračunata ova sezona, već\n05.05.2017 u 11:25\nMbape dogovorio prelazak u Real za rekordan transfer\nMADRID - Najtalentovaniji fudbaler Evrope Kilijan Mbape dogovorio je lične uslove za rekordan transfer iz Monaka u madridski Real, piše španska Marka. Mbape je izabrao prelazak u Real ispred Pari Sen Žermena, Bajerna, Mančester Sitija i Mančester Junajteda i po visini transfera nadmašiće zemljaka Pola Pogbu, koji je prošlog leta stigao na Old Traford iz Juventusa za 105 miliona evra. Na Mbapevom dolasku u Madrid insistira trener Zinedin Zidan, što je jedan od najvećih razloga zašto je 18-godišnji golgeter izabrao baš kraljevski klub. On je i pre četiri godine bio u Realovom kampu, ali je tada procenjeno da je za Mbapea najbolje da se razvija u Monaku i dostigne visine na kojima je danas. Mbapeov dolazak u redove šampiona Evrope znači i odlazak Alvara Morate, najverovatnije u\n23.04.2017 u 22:57\nMesi u 92. minutu srušio Real u Madridu\nU neizvesnoj utakmici, punoj preokreta, fudbaleri Barselone savladali su Real sa 3:2 (1:1) i pet kola pre kraja poravnali se sa najvećim rivalom na vrhu tabele. Do kraja šampionata dva tima će voditi neizvesnu borbu za titulu, mada su Madriđani u blagoj prednosti pošto su odigrali jedan susret manje. Meč na stadionu „Santijago Bernabeu“ su obeležili prelepi pogoci i potezi na obe strane, a Katalonci su do pobede došli u drugom minutu zaustavnog vremena pogotkom Lionela Mesija. Trener domaće ekipe Zinedin Zidan nije mogao da računa na Varana i Pepea, dok je od početka zaigrao roviti Bejl. Međutim, Velšanin je izdržao samo 39 minuta kada ga je zamenio Asensio. I Barselona je bila oslabljena jer je jedan od njenih najboljih igrača, Nejmar, suspendovan zbog nesportskog ponašanja na meču sa\n19.04.2017 u 10:02\nVidal i Roben: Opljačkani smo, sudija nas izbacio iz Lige šampiona\nMADRID - Fudbaleri minhenskog Bajerna Arturo Vidal i Arjen Roben poručili je da su odlukama sudija „opljačkani” u Madridu u porazu od Reala u revanšu četvrtfinala Lige šampiona. Real je prošao među četiri najbolja tima Evrope pobedom na Santijago Bernabeuu posle produžetaka 4:2, ali uz dva gola Kristijana Ronalda iz ofsajda i neopravdan crveni karton Vidalu od strane mađarskog sudije Viktora Kasaija. „Ovakva pljačka ne sme da se dešava u Ligi šampiona, zapitali smo se da li je moguće da su nam tako nešto uradili. Želeli smo polufinale, ali sada osećamo bes jer je sudija odlučio meč. Napravio je mnogo grešaka, osramotio nas i izbacio iz Lige šampiona”, rekao je Vidal posle meča. Ništa manje kritika na račun sudija nije imao ni Arjen Roben, nekadašnji fudbaler Real


Tanjug 24. septembra 2021. 11:27\nBEOGRAD – U Elektroprivredi Srbije (EPS) danas je potpisan ugovor o prodaji zelene energije EPS-a ambasadi Danske u Beogradu, čime se povećao broj kupaca koji od Elektroprivrede kupuju ovu vrstu energije.\n„Prodata zelena energija sa garancijom porekla u 2020. godini je bila 10 puta veća nego u 2019, a ove godine smo nastavili sa rastom pa je trenutno ugovorena prodaja oko 650 miliona kilovat-sati. Koliko sve ide u dobrom, zelenom pravcu pokazuje i podatak da smo samo u poslednja tri meseca ugovorili prodaju 150 miliona kilovat-sati više nego u prvoj polovini godine“, rekao je on.\n„Želimo i da povećamo proizvodnju električne energije iz obnovljivih izvora. Obnavljamo i modernizujemo EPS-ove HE, koje inače proizvode jednu trećinu struje u Srbiji, a imaćemo i nove kapacitete“, rekao je Bezmarević.\nNaveo je da je već revitalizovano pet od šest agregata u HE „Đerdap 1“, a da je u planu da počne i revitalizacija šestog agregata.\n„Revitalizovaćemo i ‘Đerdap 2’ i hidroelektranu ‘Bistrica’ a analiziramo izgradnju nove, reverzibilne hidroelektrane ‘Bistrica’ snage oko 600 megavata. Ona bi osigurala balansne kapacitete u energetskom sistemu za prikljucenje dodatnih elektrana koje koriste obnovljivu energiju“, naglasio je on.\nPrema njegovim rečima posle prve, solarne elektrane uz obalu Zaovinskog jezera na Tari, u pripremi su solarne elektrane „Petka“ i „Srednje kostolacko ostrvo“ u Kostolcu.\n„I mi u ambasadi u Beogradu smo se uključili, pa razdvajamo otpad, uveli smo komposter, pokušavamo da koristimo što manje plastike i sada se prebacujemo na zelenu energiju, zahvaljujući našoj saradnji sa EPS-om“, rekla je Šajn i dodala da se nada da će i druge ambasade i drugi ljudi krenuti tim putem.\n„Srećna sam što smo se pridružili ovom zelenom talasu u Beogradu i drago mi je što Srbija kao zemlja takođe ide u zelenom pravcu“, zaključila je danska ambasadorka u Beogradu Suzan Šajn.


19.03.2020 23:01 Autor: Raport.ba\nVečeras je u Srbiji određen privor za prvih šest osoba koje su prekršile meru obavezne samoizolacije, piše “Blic”.\nČetiri osobe su iz Zaječara i one su upućene u poseban smještaj namijenjen ovim licima u Pirotu, dok je jedna osoba iz Šapca i ona je upućena u poseban objekt u okviru Uprave za izvršenje krivičnih sankcija koje nalaze u Vršcu. U toku večeri još jedna osoba je privedena, i iz Zrenjanina će biti upućena u Vršac.\nNezvanično, četiri osobe iz Zaječara su u trenutku kada su locirane bile u kafiću u tom gradu.\nTagovi: hapšenje Koronavirus Srbija\nBritanski ministar zdravstva tvrdi da imaju lijek protiv korone: Ovo je vjerovatno najveći korak\nŽeljko Mitrović se pravda nakon porno scena na Pinku: "Snimak otišao slučajno"


Prijavljivanje nebezbednih veb lokacija u Windows bezbednosti - Windows Help\nPrijavljivanje nebezbednih veb lokacija u Windows bezbednosti\nPrimenjuje se na: SecurityWindows 10\nAko koristite Microsoft Edge, možete da prijavite veb lokaciju koja vam izgleda kao prevara. Microsoft će vam zatražiti da odgovorite na poruku o bezbednosti veb lokacije kako bismo mogli da zaštitimo druge korisnike i vas od sajber-kriminalaca koji žele da ukradu vaše lične informacije, identitet i novac. Samim tim, vaša porodica i vi možete da pretražujete veb na bezbedniji način.\nAko odgovorite Da na pitanje Da li je ova lokacija bezbedna, onda smatrate da je ta lokacija bezbedna za pretraživanje i Microsoft neće označiti lokaciju kao potencijalno opasnu.\nAko odgovorite Ne, Microsoft će označiti lokaciju kao potencijalno opasnu.\nIdentifikovanje potencijalno opasnih veb lokacija\nPostoje različiti načini na koje sajber-kriminalci koriste veb lokacije kako bi vršili krađu. Ove opasne veb lokacije mogu da budu u obliku reklama ili ponuda za besplatne nagrade ili osvajanje dobitka na lutriji. Ove lokacije obično traže da podelite informacije u više etapa. Najpre vam se postavljaju pitanja koja deluju očekivano, na primer, o adresi e-pošte. Kada pribave vaše lične informacije, prevaranti mogu da vam šalju druge veze koje zahtevaju da unesete adresu e-pošte kako biste se prijavili ili pretplatili na te veb lokacije. Nakon toga, steći će pristup vašoj adresi e-pošte i moći će da je koriste za poništavanje lozinki za druge lokacije povezane sa vašim nalogom e-pošte.\nU prevarama sa lažnom tehničkom podrškom često se koriste veb lokacije za krađu informacija. Prevara počinje reklamom koja vas preusmerava na veb lokaciju gde se prikazuje poruka da je računar zaključan zbog virusa. Takođe, može da vam se saopšti da ste izloženi riziku od gubitka svih ličnih podataka. Zatim vam se traži da smesta pozovete broj tehničke podrške. Ako pokušate da zatvorite ovu poruku, stizaće vam niz poruka koje nećete moći da zatvorite, što praktično zaključava vaš pregledač.


Velika ekološka akcija u naseljima na području općine Srebrenik - Radio Srebrenik\nHome VIJESTI SREBRENIK Velika ekološka akcija u naseljima na području općine Srebrenik\nU organizaciji Općine Srebrenik, jutros je u svim gradskim i seoskim naseljima na području srebreničke općine započela tradicionalna velika proljetna ekološka akcija na uređenju javnih i privatnih zelenih površina. Pored brojnih građana i predstavnika ekoloških udruženja, nevladinih organizacija i javnih ustanova i preduzeća, u ovoj tradicionalnoj ekološkoj akciji učestvuju i zaposlenici organa uprave općine Srebrenik na čelu s općinskim načelnikom Nihadom Omerovićem.\n–„Primarni ciljevi do sada najveće ekološke akcije u našeg gradu su poboljšanje stanja životne sredine i izgradnja svijesti kod građana o neophodnosti očuvanja naših prirodnih ljepota. Želja nam je da sva naselja na području naše općine dobiju ljepši izgled, ali i da ličnim primjerima pokušamo ekološku svijest građana podići na viši nivo“, ističe Omerović.\nU sklopu ove tradicionalne proljetne ekološke akcije, uklanjaju se brojne divlje deponije smeća, temeljito čiste vodotoci, površine podred puteva i pruga, šume i sve ostale javne i privatne površine na području ove općine. Ovu ekološku akciju s raspoloživom mehanizacijom podržavaju i privatna i javna preduzeća, a sredstva za nabavku zaštitne opreme, vreća za smeće i ostalog materijala obezbijedila je općina Srebrenik.


Narodna skupština danas ukida vanredno stanje - Na dnevnom redu i odluka o zaduženju i rebalansu budžeta RS - infoBirač\nU obrazloženju ukidanja vanrednog stanja, Vlada se poziva na stav Ministarstva zdravlja RS, koje smatra da je epidemiološka situacija stavljena pod kontrolu. U periodu od 28. marta, kada je uvedeno vanredno stanje, Vlada je predsjednici RS predložila 19 uredbi sa zakonskom snagom, koje je ona i donijela. Sve one treba da budu potvrđene u Narodnoj skupštini.\nRepublički štab za vanredne situacije je od 16. marta održao 34 sjednice i donio ukupno 195 zaključaka, od kojih se 16 odnosilo na mjere za ublažavanje štetnih posljedica koronavirusa na privredu RS, 16 na mjere koje se odnose na ograničenje rada trgovina i drugih subjekata, osam u vezi sa održavanjem obrazovnog procesa u osnovnom, srednjem i visokom obrazovanju.\n– Prema dnevnom pokazatelju omjera broja testiranih i broja lica s pozitivnim rezultatom testiranja, koji je stabilan, a pri čemu nije došlo do prezasićenja kapaciteta zdravstvenog sistema u RS, te kako se bilježi linearan rast broja zaraženih lica, smatra se opravdanim uvođenje pristupa koji će nas postepeno vraćati u „novu normalu“. To znači vraćanje ranijim aktivnostima, sa pridržavanjem mjera fizičke distance i intenzivnim sprovođenjem mjera respiratorne higijene i dezinfekcije, uz kontinuirano epidemiološko praćenje i nadzor nad sprovođenjem zakona i drugih akata – piše u obrazloženju odluke.\nTakođe, pred poslanicima je izmjena Odluke o dugoročnom zaduženju RS u 2020, kojom se granica sa 315 miliona KM pomjera na 678 miliona maraka.\nPlanirano je zaduženje na domaćem tržištu od 354.134.000 KM, od čega smo se već zadužili 214.134.000 KM, dok je u planu zaduženje do 140 miliona KM kroz emisije obveznica i kreditna zaduženja. Na inostranom tržištu RS planira zaduženje od 323.866.000 KM kod MMF, Evropske Komisije i Svjetske banke.\nRazlog za planirano veće zaduživanje je pandemija virusa korona koja „predstavlja najozbiljniju prijetnju ekonomiji Republike Srpske nakon globalne finansijske krize u 2008. i 2009. godini“. U obrazloženju kojom se opravdava povećanje limita zaduživanja zanimljiva je i rečenica u kojoj se kaže da „broj potvrđenih slučajeva zaraze u RS sve brže raste“, što je suprotno rečenici iz obrazloženja ukidanja vanrednog stanja gdje se kaže da je stabilan omjer broja testiranih i zaraženih građana!?\nKada je riječ o rebalansu budžeta, planiran je deficit od 412.248.600 KM. Javni prihodi su početkom godine počeli da rastu, ali onda od 15. marta dolazi do velikog pada od 16,1 odsto u odnosu na isti period prošle godine. Rebalanskom su planirani poreski prihodi u RS manji za 184,4 miliona KM ili 6,7 odsto, a pad prihoda od PDV za 98,8 miliona KM, odnosno 7,1 procenat.\nSvim korisnicima budžeta uglavnom su rebalansom smanjeni iznosi, dok su neke institucije ipak dobile više. Između ostalih, Republička komisija za utvrđivanje sukoba interesa umjesto 359.200 KM dobiće 371.800 KM, Vlada RS umjesto 15,8 miliona KM dobiće budžet od 16 miliona KM, a MUP-u je budžet sa 222,2 miliona KM povećan na 224,8 miliona, i to u dijelu koji se odnosi na nabavku postrojenja i opreme.\nRepublički sekretarijat za vjere imaće budžet od 1,7 miliona KM, umjesto 1,4 milion, a povećani su grantovi vjerskim i etničkim organizacijama i udruženjima. Republički zavod za statistiku je dobio oko 100.000 KM više, a biće potrošeno za naknade van radnog odnosa i za veće troškove reprezentacije.\nMinistarstvu zdravlja i socijalne zaštite RS povećan je budžet za 29 odsto, i to na subvencijama Institutu za javno zdravstvo, doznakama socijalnim institucijama, transferu Fondu zdravstva…\nBudžet Helikopterskom servisu RS sa 11,4 miliona KM rebalansom je smanjen na nešto više od dva miliona maraka, nakon što se odustalo od kupovine helikoptera. Zanimljivo je da je budžet Ministarstva energetike i rudarstva RS skoro prepolovljen – sa 4,6 miliona na 2,8 miliona KM. Potpuno je izbačeno dva miliona KM za podršku poslovnim aktivnostima.\nSajam naoružanja u Beogradu: Zablistali „Despot“ i „Erbas H145“\nPomoć privrednicima u Srbiji tokom virusa korona: Od „helikopter manija” do praznog ćupa\nNeizdavanje računa zapečatilo osam zlatara\n18 Marta, 2019 22 Marta, 2019 admin


Unapređenje sistema - e2element\nKupci su sve zahtevniji i žele da dobiju baš ono što je za njih vrednost, ne samo proizvod ili uslugu. Uspostavljamo Lean sistem, koji donosi efikasnu isporuku vrednosti kupcima, uz maksimalnu efikasnost i eliminaciju svih gubitaka.\nUnapređenja sistema u kompanijama mogu i treba da budu stalna, bez čekanja na značajne investicije. Obezbeđujemo efikasno uspostavljanje Kaizen sistema, kulture i liderstva, kao i primenu tehnika i alata.\nSve varijacije u treba umanjiti ili eliminisati, kako ne bi stvarale gubitak resursa i reputacije, kao i suvišne troškove. Osiguravamo razvoj Six Sigma sistema, alata, kulture i prakse, koji donose i obezbeđuju stabilnost procesa.\nSvako unapređenje kompanije dešava se kroz promene, koje utiču na ljude i organizaciju. Omogućavamo uspeh u svim elementima promene, kroz pozitivnu praksu upravljanja promenama u svim fazama.


MyCity » Windows -> Aplikacije » problem sa konvertovanjem fajla! ?! Pomoc mi treba...\nPoslao: 03 Maj 2011 01:11\nDobio sam na poklon program AquaSoft slide show studio6, i zahvaljujuci njemu napravio klip, tj ubacio mp3 pesmu koju u slajdovima prate slike moje drage i mene... Sve je to super, ide kao klip sa youtuba u slikama uz pesmu, ali je to neki format .ads, i mogu da ga pustim samo iz ovog mog programa AquaSoft slide show studio6. Kako bih mogao ovo da konvertujem u mp4, ili avi...??? Bilo sta, samo da mu ogdovaraju standardni codec-i i da mogu da ga pustim iz bilo cega????\nPoslao: 03 Maj 2011 01:58\nDa li si pogledao da u samom programu nema opcija "Export", pa da u njoj izaberes izlazni format?\nPoslao: 03 Maj 2011 05:10\nIli kad ides sa sacuvas[Save] taj projekat onda valjda ima negde opcija da se izabere format/ekstenzija?


Novi izvještaj o ruskom miješanju: Milioni šerova i lajkova - Novagaszeta.rs\nNovi izveštaj o ruskoj kampanji dezinformacija tokom predsedničkih izbora u SAD, pripremljen za Senat, pokazuje veličinu te operacije piše „Vašington post“.\nIzveštaj, čiji je nacrt dobio „Vašington post“, prvi je koji se zasniva na istraživanju miliona postova koje su vodeće tehnološke firme dale Odboru Senata za obaveštajne poslove.\nTaj izveštaj konstatuje da su u ruskoj kampanji dezinformisanja 2016. godine sve glavne platforme društvenih medija korišćene za postavljanje tekstova, slika i video-snimaka prilagođenih interesovanjima američpkih birača tako da bi se pomoglo da Donald Tramp bude izabran za predsednika, a „još vrednije su radili da ga podrže pošto je došao na položaj“, piše list.\nOdbor Senata kojem je predat izveštaj, još nije rekao da li podržava te nalaze, a planira da ga objavi tokom ove nedelje. „Fejsbuk“, „Gugl“ i „Tviter“ su prošle godine otkrili da su identifikovali rusko mešanje na svojim sajtovima.\nIzveštaj prati poreklo ruskih operacija za onlajn uticaj još od ruske unutrašnje politike 2009. godine i kaže da su se ambicije prebacile na američku politiku već 2013. preko Tvitera. Od „tvitova“ koje su kompanije dale Senatu, 57 odsto je na ruskom jeziku, a ostalo na engleskom i drugim jezicima.\nNapori za manipulaciju Amerikanaca naglo su porasli 2014. i narednih godina, kako su timovi operativaca širili aktivnost na više platformi i korisničkih naloga, kako bi ciljali na veće delove glasača Sjedinjenih Država po geografiji, političkim interesovanjima, rasi, religiji i drugim faktorima. Rusi su počeli na „Tviteru“, zatim su dodali „Jutjub“ i „Instagram“, pre no što su konačno uveli i rad na „Fejsbuku“, navodi se u izveštaju.\n„Fejsbuk“ je za njih bio posebno efikasan u ciljanom usmeravanju konzervativaca i Afro-Amerikanaca, zaključuje se u izveštaju. Na 20 najpopularnijih takvih stranica generisalo se 39 miliona „lajkova“, 31 milion „šerovanja“, 5,4 miliona „reakcija“ i 3,4 miliona komentara. Zvaničnici „Fejsbuka“ su rekli Kongresu da je ruska kampanja stigla do 126 miliona ljudi na „Fejsbuku“ i još 20 miliona na „Instagramu“.\nU izveštaju se izražava i načelna zabrinutost zbog opšteg rizika od društvenih medija po politički diskurs unutar država i između njih, uz upozorenje da su kompanije koje su nekada smatrane sredstvom oslobođenja, sada pretnja demokratiji – piše list.\n„Društveni mediji su postali prirodna infrastruktura za razmenu svega – od kolektivnih žalbi i koordinacije građanskog angažmana, do kompjuterskog sredstva za društvenu kontrolu, kojim manipulišu vešti politički konsultanti, i koje je dostupno političarima i u demokratijama, i u diktaturama“, piše u izveštaju – preneo je „Vašington post“.\nSrpska poslije izbora donosi novi ustav


Obuka “Fundraising” – Asocijacija Srednjoškolaca u BiH\nČlanovi Upravnog odbora ASuBiH-a su proveli još jedan radni vikend. Naime, prisustovali smo obuci pod nazivom „Fundraising“ zajedno sa našom partnerskom organizacijom ONAuBiH, 25. i 26.02.2012. godine u Sarajevu u SHL House.\nTokom ova 2 dana, gore navedene organizacije su imale priliku da se detaljnije upoznaju što je to fundraising, monitoring i evaluacija, kako napisati dobar i kvalitetan projekt, kod kojih donatora možemo aplicirati, na koji način aplicirati, kako nastupiti na sastanku sa budućim potencijalnim donatorom, itd.\nTokom ove radionice, ASuBiH je smislio dva projekta, koje smo upravo preko ove radionice dorađivali, i učili kako treba pisati projekat.\nNa sastanku je iz obje organizacije prisustovalo 12 članova UO, naš koordinator za ove gore dvije navedene organizacije Adis Gušo, kao i trener Jasmin Bešić, izvršni direktor Instituta za mlade „Kult“.


19.07.2021 u 07:58\nBroj gladnih u svetu povećan za 161 milion za vreme pandemije\nZa vreme pandemije korona virusa broj gladnih u svetu povećan je za 161 milion, pokazuje najnoviji Svetski izveštaj o hrani. Pet organizacija Ujedinjenih nacija, uključenih u izradu Svetskog izveštaja o hrani, složilo se da je pandemija mnogim stanovnicima planete velikom brzinom promenila život, prenosi Dojče vele. U Izveštaju se navodi da su mnogi izgubili posao, dok su cene istovremeno rasle. Direktor Svetskog programa za hranu Dejvid Bizli navodi da novi rast broja gladnih predstavlja „poziv na uzbunu čitavom svetu”. „Ako to nije poziv za uzbunu, onda ne znam šta je. U poređenju sa prethodnim izveštajem, sada imamo 161 milion gladnih ljudi više! Ako glad u svetu nije problem broj jedan, onda ne znam šta je”, kazao je Bizli, prenosi Beta. Jedan od deset ljudi na svetu\n08.07.2021 u 15:28\nPale cene hrane u svetu, prvi put posle godinu dana\nRIM - Svetske cene prehrambenih proizvoda pale su u junu prvi put posle 12 meseci uzastopnog rasta, prema danas objavljenom izveštaju Organizacije za hranu i poljoprivredu Ujedinjenih nacija (FAO). Indeks cena hrane koji izračunava FAO u proseku je iznosio 124,6 poena u junu, što je za 2,5 odsto manje nego u maju, ali je još uvek za 33,9 procenata iznad nivoa na kom je bio u istom periodu 2020, navodi se u izveštaju objavljenom na zvaničnom veb sajtu ove agencije UN sa sedištem u Rimu. Na pad indeksa su najviše uticale niže cene biljnih ulja, žitarica a, nešto umerenije, smanjene cena mlečnih proizvoda, što je generalno više nego kompenzovalo porast cena mesa i šećera. Cene biljnih ulja su opale za 9,8 posto u junu, spustivši se na četvoromesečni minimum, a najviše su pojeftinili palmino,\nIzvoz ruskog kavijara porastao je u 2020. godini za 12 odsto, a tokom poslednjih pet godina višestruko multiplikovao, pokazuju najnoviji podaci koje je objavila Ruska poljoprivredna banka. Najsnažnija potražnja za ruskim kavijarom zabeležena je u SAD-u, gde je ovaj proizvod lani postao deseti vodeći potrošački delikates. „Isporuke u SAD porasle su sa skromnih četiri tone zabeleženih 2016. godine na 28 tona 2020. godine, što je ogroman skok od 640 procenata”, naveli su analitičari banke, a prenosi Raša tudej. Ukrajina, koja je kupila prošle godine 604 tone kavijara proizvedenog u Rusiji, nalazi se na čelu liste kupaca, a na drugom mestu je Belorusija sa uvezenih 176 tona. Istovremeno, Kazahstan je uvezao 153 tone ruskog kavijara, zaokružujući vodeći trio kupaca ruskog kavijara,


Hotel Veliki, i jedinstven\nBack TURIZAM HOTELI Hotel Veliki, i jedinstven\nponedeljak, 19 maj 2014 21:54\nHotel “Veliki” je garni hotel sa 3* u centru Novog Sada. Nudi smeštaj po pristupačnoj ceni od 19 eura u dinarskoj protivrednosti, po osobi, sa doručkom i svim porezima i osiguranjem, u10 soba apartmanskog tipa, koje su veoma komforne, a većina ima i dnevni boravak. Lociran je u najstrožijem centru grada, u Ulici Nikole Pašića broj 24, gde većina zgrada datira iz 19 veka. Hotel ima svoju jedinstvenu priču, ali i svoj istorijski značaj, jer locirani kotni kamen u osnovi hotela potiče iz 1801 godine.\nPrema Zavodu za Zaštitu Spomenika Novog Sada, ovo je najstariji ugaoni kamen u Novom Sadu. Bio je korišćen za označavanje visina i topografske tačke u Novom Sadu, koji je poznat po ravnom terenu. Zgrada je pod zaštitom Zavoda za Zaštitu Spomenika, i uživa status istorijske i kulturne znamenitosti. Iako je zgrada kompletno renovirana 1998 godine, spoljašnjost zgrade je sačuvana u potpunosti, dok je unutrašnjost opremljena modernim enterijerom, i sadržajem.\nUlica Nikole Pašića, locirana je tik uz pešačku zonu, koja se nastavlja u Zmaj Jovinu ulicu.\nUlica Nikole Pašića je jedna od najstarijih ulica u Novom Sadu, poznata je kao stara trgovačka ulica, i prepuna je istorijskih znamenitosti, od kojih bi izdvojili Vladičin Dvor, Sabornu Crkvu, Maticu Srpsku, Srpsku Akademiju Nauka i Umetnosti. Ovo je takođe odlično mesto za odmor i razonodu, jer se u neposrednoj blizini, nalaze brojni restorani, kafe-i, i prodavnice.\nHotel “Veliki” je porodični biznis, u vlasništvu firme DAD 1989 doo, iz Novog Sada.\nOno što ovaj hotel još izdvaja je kuhinja restorana “Veliki”, koja je pod kulinarskim uticajem nemačke (austrijske), mađarske, slovačke i srpske kuhinje. Svakodnevno u ponudi je vojvođanski tj. austro-ugarsko-slovačko-srpski koncept hrane, koji se pripremaju receptim naših baka, ali prezentuju na moderniji način, uz dobro vino i prijatnu atmosferu. Ponuda restorana “Veliki” kreće se od laganih salata, preko kremastih potaža i raznolikih jela od mesa, do skoro zaboravljenih, ali veoma ukusnih deserata. Sva jela su brižljivo pripremljena od posebno biranih svežih namirnica.\nU restoranu “Veliki” uživaćete u dobroj hrani, dobrom vinu, prijatnoj laganoj muzici i jedinstvenom ambijentu.\nPored odlične hrane koju poslužuje, “Veliki” je uredjen po eko principima recikliranog dizajna. U samom enterijeru mogu da se vide razne istorijske postavke koje prate priču koju priča restoran “Veliki” .\nPozivamo Vas da nas posetite i uverite se u autentičnost naše ponude.


Opština Čajetina: Žalba PK Zlatibor blokirala izgradnju gondole\nBeta 11. januara 2018. 12:10\nIzdavanje dozvola za preostale faze izgradnje najduže panoramske gondole na svetu „Gold gondola“ na Zlatiboru, blokirano je zbog fiktivne žalbe PK Zlatibor, objavio je na svom Fejsbuk i Tviter profilu predsednik opštine Čajetina Milan Stamatović, saopštila je danas opština Čajetina.\nDirektorka Javnog preduzeća „Gold Gondola“ Zlatibor Bojana Božanić objasnila je da je reč o produžavanju imovinsko pravnog spora opštine Čajetina i Ministarstva gradjevinarstva, saobraćaja i infrastrukture oko statusa dela zemljišta preko kojeg se gradi žičara, navodi se u saopštenju.\nKako je navela, „PK Zlatibor nezakonito je prisvojio 2.213 hektara zemlje, pa se sada administativnim preprekama nastoji ukočiti izgradnja gondola“.\n„Na osnovu rešenja Ministarstva finansija, opštini Čajetina je odobren ulazak u posed koji je u državini PK Zlatibor, radi postavljanja početne stanice Gondole. PK Zlatibor je uputio žalbu Republičkom geodetskom zavodu i time blokirao početak radova na početnoj i svim drugim fazama izgradnje“, rekla je Božanić.\nIstakla je da žalba, na osnovu stručnih mišljenja pravnika, „apsolutno nije osnovana“.\n„Žalba PK Zlatibor neće ništa promeniti, jer opština Čajetina je na osnovu rešenja o utvrdjenom javnom interesu, kao i svih ostalih rešenja stručnih službi Ministarstva finansija koje su iz toga usledile, preuzela vlasništvo nad tim delom parcele, u potpunosti u skladu sa zakonom“, kazala je Božanić.\nDirektorka JP Gold gondola Zlatibor apeluje na nadležne u Republičkom geodetskom zavodu i stručnim službama „da što pre odgovore na ovu žalbu, kako bi radovi na projektu vrednom 13 miliona evra mogli biti nastavljeni u ovoj gradjevinskoj sezoni“.\nIzgradnja „Gold Gondole“, devet kilometara duge vazdušne trase koja će spojiti centar Zlatibora sa vrhom Tornika, počela je u februaru 2017. godine.\nIz opštine Čajetina podsećaju da od početka tog projekta postoji problem sa izdavanjem dozvola sa rad, budući da je Ministarstvo gradjevinarstva, saobraćaja i infrastrukture izdalo gradjevinsku dozvolu samo za petu, poslednju fazu izgradnje žičare, a ne i za prve četiri, iako je ta lokalna samoupava, kako navode, kompletirala tehničku dokumentaciju za izdavanje neophodnih dozvola i za ostale faze izgradnje.\nima li ovde interesa i prstiju Ministarke za sve svasta koja sve objasnjava „“interesom gradjana“i sve u skladu sa Zakonom “ Njenoj sujeti zlobi nema kraja to je evidentno!


Ovi sportisti dobijaju najviše uvredljivih poruka na Tviteru - City Magazine\nOvi sportisti dobijaju najviše uvredljivih poruka na Tviteru\nAUTOR: CityMagazine 22 Jul, 2021\nSajt za sportsko klađenje Pickswise nedavno je napravio jedno veoma zanimljivo istraživanje. Autori ovog istraživanja želeli su, naime, da otkriju koji sportista je dobio najviše uvredljivih poruka na Tviteru u prethodnih godinu dana.\nAnaliza objavljenih poruka na ovoj društvenoj mreži u periodu od juna 2020. do juna 2021. godine pokazala je da se na Tviteru najviše priča o Lebronu Džejmsu u uvredljivom kontekstu. Slavni košarkaš Lejkersa dobija dnevno u proseku 336 uvredljivih poruka na Tviteru, a u čitavoj godini je čak 122.568 puta bio meta uvreda na ovoj društvenoj mreži.\nDrugo mesto na listi sa skoro četiri puta manje uvreda od Lebrona zauzima fudbaler Mančester Junajteda Markus Rašford. Razlog tome leži u činjenici da je napadač engleskog tima promašio zicer u finalu UEFA Lige Evrope protiv Viljareala. Budući da je bio jedan od tragičara za Engleze na nedavno završenom Evropskom prvenstvu u fudbalu, ne sumnjamo da će Rašford i sledeće godine biti u vrhu ove liste.\nZvezda američkog fudbala Tom Brejdi je u prethodnih dvanaest meseci dobio 28.151 uvredljivu poruku na Tviteru, a NBA košarkaš Kevin Durant 24.370 uvredljivih poruka. Peto mesto na listi zauzima vozač NASCAR-a Baba Volas, šesti je Dejmijan Lilard, košarkaš Portland Trejlblejzersa, a sedmi je bejzbol igrač Trevor Bauer.\nKristijano Ronaldo je tek osmi po broju primljenih uvredljivih poruka na Tviteru, iako je poznato da portugalski fudbaler ima svoje mrzitelje. Svoje mesto na listi je našao još jedan fudbaler, Nemac Mesut Ozil iz Fenerbahčea. On je deseti sa 11.192 uvredljive objave koje se odnose na njega, dok jedan od najboljih košarkaša današnjice, Stef Kari, zauzima deveto mesto na listi sa 11.203 primljene uvredljive poruke.\n#Kristijano Ronaldo #lebron džejms #sportisti #tviter #uvrede


Udruzenje Privrednika Srebrenik - Srebrenik.NETwork\nSrebrenik.NET / Blog saradnika / Mirza / Udruzenje Privrednika Srebrenik\nPiše: Mirza Ordagic u Mirza 13.01.2009 103 Views\nPozivam sve privrednike i poslodavce koji citaju ovaj blog , da se aktivno ukljuce u rad udruzenja kako bi smo omogucili izvrsnoj vlasti da nam postane partner i servis u rjesavanju problema koji se ticu poslovnih kolektiva na podruciju opcine Srebrenik. Udruzenje privrednika je osnovano 2004 godine i u dosadasnjem radu bilo je aktivno tokom svih ovih godina. Cinjenica je da izvrsna vlast nema bas puno sluha kada se radi o kolektivima na podruciju nase opcine. Posebno razocarnje su pojedine sluzbe koje djeluju pri opcini , a trebale bi usko da saradjuju sa privrednicima i da zajednicki iznalaze rjesenja za nastale probleme. Udruzenje mora uticati da se promijeni odnos pojedinih opcinskih sluzbi prema ljudima koji daju posao i pune opcinsku kasu. Opcina Srebrenik je krenula u realizaciju poslovno-industrijske zone , pa pozivam i sve Vas koji privremeno radite u inostranstvu da pokusate privoliti odredjene firme da dodju na podrucije nase opcine sa svojim poslovno-proizvodnim pogonima . Udruzenje ce pokusati sa opcinom dogovoriti koje je opcina ustupke u mogucnosti ponuditi svima onima koji bi pokrenuli kakav biznis na podruciju nase opcine. Zato Vas jos jednom pozivam da zajedno izgradimo bolji ambijent za poslovanje, a samim tim i ugodniji zivot u Srebreniku.


MUP Crne Gore ispitaće da li je njihov pripadnik pretio Srbima - Kosovo Online\nMUP Crne Gore ispitaće da li je njihov pripadnik pretio Srbima\n9. Januar 2022. • 19:15\nCrnogorsko Ministarstvo unutrašnjih poslova saopštilo je danas da će proveriti da li je njihov službenik A.P. na društvenim mrežama pretio Srbima "paljenjem na lomači", prenosi Tanjug.\nNa profilu "Princ od Titograda" objavljen je post na kojem se komentariše pesma koju su pripadnici Specijalne antiterorističke jedinice MUP-a Republike Srpske pevali tokom današnjeg defilea u Banjaluci, a u komentaru se, uz psovku, navodi da ih sve treba spaliti na lomači, prenose podgoričke Vijesti.\nMinistar unutrašnjih poslova Crne Gore Sergej Sekulović rekao je za RTCG da MUP oštro osuđuje svaki vid šovinizma, diskriminacije, netolerancije, govora mržnje, "ma sa koje strane dolazili i kome bili upućen".\n"Slučaj će biti pažljivo razmotren i ukoliko se potvrdi autentičnost biće pokrenuti postupci u skladu sa Zakonom o unutrašnjim poslovima", rekao je Sekulović.\n"Nedopustivo je da pripadnik MUP-a promoviše genocidni narativ Jasenovca, hercegovačkih jama i stratišta srpskog naroda iz Drugog svetskog rata", rekao je Knežević za RTCG.\nCrna Gora pretnje Društvene mreže Republika Srpska Milan Knežević\nDodik: Republika Srpska biće jednog dana nezavisna država\nSrpski član Predsedništva BiH Milorad Dodik uveren je da će Republika Srpska jednog dana biti nezavisna država i da će imati federalni ili konfederalni status sa Srbijom, a komentarišući pojačanje sankcija SAD kaže da Amerikanci podržavaju muslimane i žele da "satru" Srpsku, prenosi Tanjug.\nÐurić odlikovan u Banjaluci: Veliko priznanje za sve urađeno na Kosovu i Metohiji\nBrnabić: Republika Srpska stvorena je na genocidu nad srpskim narodom


SASTANCI Predsjedavajući Predsjedništva Bosne i Hercegovine s predsjednikom Rusije\nNa početku sastanka čestitao ruskom lideru na dobrom rezultatu postignutom na prošlim izborima\nDodik i Putin danas u Beogradu\nPredsjedavajući Predsjedništva Bosne i Hercegovine Milorad Dodik danas je u Beogradu, u razgovoru s ruskim predsjednikom Vladimirom Putinom, izrazio zadovoljstvo zbog razvoja zajedničkih projekata Rusije i RS i naglasio da Republika Srpska želi učestvovati u "Turskom toku".\nDodik je rekao da RS, u skladu s tim, priprema projektnu dokumentaciju jer je za nju to vrlo važno. On je rekao da Republika Srpska s ruskim kompanijama radi termoelektrane u RS, što je, također, ocijenio kao veoma važno.\n- BiH uvjetuje formiranje institucija putem ka NATO-u, što mi, naravno, odbijamo, tako da će taj proces trajati dugo - rekao je Dodik ruskom predsjedniku.\nDodik je rekao da je Republika Srpska završila konstituiranje vlasti, ali da na nivou BiH neki nisu zadovoljni, te zato i opstruiraju formiranje vlasti. On je rekao da mu je drago što se sastao s Putinom.